12.0 ฐานะการเงินและผลการดำเนินงาน

  12.1 ความเห็นของผู้สอบบัญชี

ผู้สอบบัญชี

นายณรงค์ พันตาวงษ์

ผู้สอบบัญชีรับอนุญาต ทะเบียนเลขที่ 3315

บริษัท สำนักงาน เอินส์ท แอนด์ ยัง จำกัด

สรุปรายงานการตรวจสอบของผู้สอบบัญชี ตั้งแต่ปี 2546 ถึง 2549

ผู้สอบบัญชีได้ตรวจสอบงบดุล งบกำไรขาดทุน และงบแสดงการเปลี่ยนแปลงส่วนของผู้ถือหุ้นของบริษัท
ตามมาตรฐานการสอบบัญชีที่รับรองทั่วไป
ซึ่งเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของผู้สอบบัญชี
ผู้ตรวจสอบบัญชีมีความเชื่อว่า งบการเงินเปิดเผยข้อมูล
วิธีการตรงตามข้อเท็จจริงซึ่งเป็นไปตามมาตรฐานการสอบบัญชีที่รับรองทั่วไป
ผู้สอบบัญชีได้แสดงความเห็นอย่างมีเงื่อนไขในส่วนของการเปิดเผยข้อมูลการดำเนินงานจำแนกตามส่วนงานไว้ดังนี้

บริษัทไม่สามารถเปิดเผยข้อมูลการดำเนินงานจำแนกตามส่วนงานทางธุรกิจได้
เนื่องจากผู้บริหารเห็นว่าการเปิดเผยข้อมูลดังกล่าวมีผลกระทบต่อการบริหารและการประกอบกิจการของบริษัท
ซึ่งการไม่เปิดเผยดังกล่าวเป็นการไม่ปฏิบัติตามมาตรฐานการบัญชีฉบับที่ 24 เรื่อง
การเสนอข้อมูลทางการเงินจำแนกตามส่วนงาน ดังนั้น
ผู้สอบบัญชีจึงไม่อาจแสดงความเห็นในเรื่องดังกล่าวได้ อย่างไรก็ตาม
ผู้สอบบัญชีได้แสดงความเห็นว่า งบการเงินแสดงฐานะการเงิน
และผลการดำเนินงานถูกต้องตามที่ควรในสาระสำคัญซึ่งเป็นไปตามมาตรฐานการสอบบัญชีที่รับรองทั่วไป

สรุปรายงานการสอบทานของงบดุลรวมและงบกำไรขาดทุนรวมประหนึ่งทำใหม่ สำหรับปีสิ้นสุด
31ธันวาคม 2547 และ 2548

ผู้สอบบัญชีได้สอบทานงบดุลรวมและงบกำไรขาดทุนรวม สำหรับปี 2547 และ 2548
โดยมีวัตถุประสงค์เพื่อแสดงฐานะการเงินและผลการดำเนินงานรวมของบริษัทและบริษัทย่อย
งบการเงินรวมประหนึ่งทำใหม่นี้ได้จัดทำขึ้นโดยรวมส่วนได้เสีย
เนื่องจากทั้งสองบริษัทอยู่ภายใต้การควบคุมเดียวกัน (Companies under common control)

ผู้สอบบัญชีไม่พบสิ่งที่เป็นเหตุให้เชื่อว่าข้อสมมติฐานของผู้บริหารไม่สมเหตุสมผลในการแสดงผลกระทบที่มีสาระ
สำคัญจากรายการดังกล่าวข้างต้น
และไม่พบสิ่งที่เป็นเหตุให้เชื่อว่ารายการปรับปรุงประหนึ่งทำใหม่ไม่ได้แสดงผลกระทบที่เหมาะสมต่อข้อสมมติฐานดังกล่าว
ผู้สอบบัญชีไม่พบสิ่งที่เป็นเหตุให้เชื่อว่าตัวเลขประหนึ่งทำใหม่ไม่ได้สะท้อนอย่างเหมาะสมในงบการเงินในอดีตเพื่อแสดงงบการเงินประหนึ่งทำใหม่

สรุปรายงานการตรวจสอบของผู้สอบบัญชีสำหรับ ปี 2549

ผู้สอบบัญชีได้ตรวจสอบงบดุลรวม งบกำไรขาดทุนรวม งบแสดงการเปลี่ยนแปลงส่วนของผู้ถือหุ้นรวม
และงบกระแสเงินสดรวมของบริษัทและบริษัทย่อย สำหรับปีสิ้นสุดวันที่ 31 ธันวาคม 2549
ตามมาตรฐานการสอบบัญชีที่รับรองทั่วไป
ซึ่งเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของผู้สอบบัญชี
ผู้ตรวจสอบบัญชีมีความเชื่อว่า งบการเงินเปิดเผยข้อมูล
วิธีการตรงตามข้อเท็จจริงซึ่งเป็นไปตามมาตรฐานการสอบบัญชีที่รับรองทั่วไป

บริษัทไม่สามารถเปิดเผยข้อมูลการดำเนินงานจำแนกตามส่วนงานทางธุรกิจได้
เนื่องจากผู้บริหารเห็นว่าการเปิดเผยข้อมูลดังกล่าวมีผลกระทบต่อการบริหารและการประกอบกิจการของบริษัทและบริษัทย่อย
ซึ่งการไม่เปิดเผยดังกล่าวเป็นการไม่ปฏิบัติตามมาตรฐานการบัญชีฉบับที่ 24 เรื่อง
การเสนอข้อมูลทางการเงินจำแนกตามส่วนงาน ดังนั้น
ผู้สอบบัญชีจึงไม่อาจแสดงความเห็นในเรื่องดังกล่าวได้ อย่างไรก็ตาม
ผู้สอบบัญชีได้แสดงความเห็นว่า งบการเงินแสดงฐานะการเงิน
และผลการดำเนินงานถูกต้องตามที่ควรในสาระสำคัญซึ่งเป็นไปตามมาตรฐานการสอบบัญชีที่รับรองทั่วไป

จัสมิน อินเตอร์เนชั่นแนล ได้ปรับโครงสร้างการถือหุ้นของกลุ่มบริษัทในเดือนกันยายน 2548
โดยขายหุ้นในบริษัท สยามเทลเทคคอมพิวเตอร์ จำกัด สัดส่วนร้อยละ 96.07 ให้แก่จัสมิน
เทเลคอม เมื่อวันที่ 11 ตุลาคม 2548 และต่อมาบริษัทได้ซื้อหุ้นจากผู้ถือหุ้นรายย่อยเพิ่มเป็นร้อยละ
97.87 ดังนั้น บริษัทจึงได้จัดทำงบการเงินรวมประหนึ่งทำใหม่สำหรับปีสิ้นสุดวันที่ 31 ธันวาคม
2547 และ 2548 ซึ่งผ่านการสอบทานโดยผู้สอบบัญชีรับอนุญาตแล้ว
โดยมีวัตถุประสงค์เพื่อแสดงฐานะการเงินและผลการดำเนินงานรวมของบริษัทและบริษัทย่อย
ซึ่งตั้งอยู่บนสมมติฐานที่สำคัญดังนี้

1. บริษัทได้ปรับโครงสร้างการถือหุ้นแล้วตั้งแต่วันที่ 1 มกราคม 2547
โดยบริษัทเข้าซื้อหุ้นในสยามเทลเทค จำนวน 538,264
หุ้นในราคาเท่ากับมูลค่าสุทธิตามบัญชีของบริษัท สยามเทลเทคคอมพิวเตอร์ จำกัด ณ วันที่ 1
มกราคม 2547 (ซึ่งเท่ากับ 203 ล้านบาท)
หักด้วยกำไรที่ยังไม่เกิดขึ้นจริงจากการเปลี่ยนแปลงมูลค่าเงินลงทุนในหลักทรัพย์เผื่อขาย

2. การจัดทำงบการเงินรวมประหนึ่งทำใหม่ไม่รวมการจ่ายเงินปันผลของสยามเทลเทค ณ
วันซื้อกิจการ

3. การจัดทำงบการเงินรวมประหนึ่งทำใหม่โดยการรวมส่วนได้เสีย
เนื่องจากทั้งสองบริษัทอยู่ภายใต้การควบคุมเดียวกัน (Companies under common control)
สินทรัพย์และหนี้สินของแต่ละบริษัทรวมกันด้วยราคาตามบัญชีที่บันทึกไว้โดยตัดรายการระหว่างกันที่สำคัญออก

เนื่องจากงบการเงินที่แสดงอยู่ในข้อ 12.2 ตารางสรุปงบการเงินของบริษัท
ได้แสดงงบการเงินรวมที่ตรวจสอบแล้วและงบการเงินรวมประหนึ่งทำใหม่ สำหรับปี สิ้นสุดวันที่ 31
ธันวาคม 2548 ซึ่งมีสมมติฐานที่แตกต่างกันดังนี้

1.  งบการเงินรวมประหนึ่งทำใหม่ใช้สมมติฐานว่าบริษัทเข้าถือหุ้นในสยามเทลเทคตั้งแต่วันที่ 1
    มกราคม 2547 เป็นต้นมา

2.  งบการเงินรวมที่ตรวจสอบแล้วเป็นบันทึกเงินลงทุนในวันที่เข้าถือหุ้นในสยามเทลเทคจริง
    คือวันที่ 11 ตุลาคม 2548 และมีการประกาศจ่ายเงินปันผลออกให้ผู้ถือหุ้นเดิม คือ
    จัสมินอินเตอร์เนชั่นแนลและผู้ถือหุ้นรายย่อย ซึ่งได้แสดงเป็นเงินปันผลค้างจ่าย

ดังนั้น สามารถสรุปความแตกต่างฐานะทางการเงินของบริษัทของงบการเงินทั้งสอง ได้ดังนี้

(หน่วย : ล้านบาท)

+-----------------------+----------------------+-----------------------+
|                       | งบการเงินรวม ณ วันที่ 31 |                       |
|                       | ธันวาคม 2548          |                       |
+-----------------------+----------------------+-----------------------+
|                       | ในกรณีที่บริษ            | ในกรณีที่บริษัท            |
|                       | ัทเข้าถือหุ้นในสยามเทลเทค | เข้าถือหุ้นในสยามเทลเทคใน |
|                       | ในวันที่ 1 มกราคม 2547  | วันที่ 11 ตุลาคม 2548     |
|                       |                      | (วันที่เกิดรายการ)        |
|                       | (                    | แล                    |
|                       | งบการเงินประหนึ่งทำใหม่) | ะมีการประกาศจ่ายเงินปันผล |
|                       |                      |                       |
|                       |                      | (งบ                   |
|                       |                      | การเงินรวมที่ตรวจสอบแล้ว) |
+-----------------------+----------------------+-----------------------+
| สินทรัพย์รวม             | 2,422.46             | 2,492.27              |
+-----------------------+----------------------+-----------------------+
| หนี้สินรวม               | 1,177.29             | 1,359.06              |
+-----------------------+----------------------+-----------------------+
| ส่วนของผู้ถือหุ้น           | 1,245.17             | 1,133.21              |
+-----------------------+----------------------+-----------------------+
| มูลค่าหุ้นตามบัญชีต่อหุ้น(บาท) | 2.37                 | 2.16                  |
+-----------------------+----------------------+-----------------------+
| กำไรสุทธิต่อหุ้น (บาท)     | 0.55                 | 0.50                  |
+-----------------------+----------------------+-----------------------+
| อัตราผลตอบแทนต่อผู้ถือหุ้น   | 26.01                | 25.98                 |
| (%)_                  |                      |                       |
+-----------------------+----------------------+-----------------------+
| อัตราผลตอบแทนจากสินทรัพย์ | 12.23                | 12.08                 |
| (%)_                  |                      |                       |
+-----------------------+----------------------+-----------------------+
| อัตราส่วนหนี้สินต่อทุน (เท่า) | 0.95                 | 1.20                  |
+-----------------------+----------------------+-----------------------+

หมายเหตุ : โดยตามมาตรฐานทางบัญชีแล้ว งบการเงินรวมของบริษัทประจำปี 2548
จะรวมผลการดำเนินงานของบริษัทย่อยตั้งแต่วันที่ 11 ตุลาคม 2548 เป็นต้นไป
ซึ่งเป็นวันที่บริษัทเข้าถือหุ้นในสยามเทลเทค
จึงเป็นผลให้ผลการดำเนินงานในงบการเงินรวมจะมีความแตกต่างจากผลการดำเนินงานในงบการเงินประหนึ่งทำใหม่ที่แสดงเปรียบเทียบ
ทั้งนี้ การจัดทำงบการเงินดังกล่าวเป็นข้อมูลภาพรวมสำหรับนักลงทุนเท่านั้น
นักลงทุนจึงควรมีความระมัดระวังในการใช้ข้อมูลดังกล่าว

เมื่อเปรียบเทียบงบการเงินประหนึ่งทำใหม่ที่มีการรวมบริษัทเมื่อวันที่ 1 มกราคม 2547
กับงบการเงินรวมที่ตรวจสอบแล้ว
(ซึ่งบันทึกเงินปันผลเป็นเงินปันผลค้างจ่ายซึ่งแสดงไว้ในด้านหนี้สิน) พบว่า
มีความแตกต่างกันอย่างมีนัยสำคัญ
เนื่องจากงบการเงินประหนึ่งทำใหม่ไม่ได้สะท้อนผลกระทบจากการจ่ายเงินปันผลของสยามเทลเทค
จำนวน 189.20 ล้านบาท ให้แก่ผู้ถือหุ้นเดิม คือ จัสมินอินเตอร์เนชั่นแนล และผู้ถือหุ้นรายย่อย
จึงทำให้ส่วนของผู้ถือหุ้นสูงเกินจริง ทั้งนี้
หากงบการเงินประหนึ่งทำใหม่ได้สะท้อนการจ่ายเงินปันผลดังกล่าว
และงบการเงินรวมที่ตรวจสอบแล้วได้คำนึงถึงการจ่ายเงินปันผลค้างจ่าย
จะทำให้สถานะทางการเงินของบริษัทเมื่อพิจารณาจากงบการเงินทั้งสองไม่แตกต่างกันอย่างมีนัยสำคัญ

  12.2 ตารางสรุปงบการเงินของบริษัท

บริษัท จัสมิน เทเลคอม ซิสเต็มส์ จำกัด (มหาชน)

งบดุล

ณ วันที่ 31 ธันวาคม 2546 ถึง 2549

[]

[]

บริษัท จัสมิน เทเลคอม ซิสเต็มส์ จำกัด (มหาชน)

งบกำไรขาดทุน

สำหรับปีสิ้นสุด วันที่ 31 ธันวาคม 2546 ถึง 2549

[]

บริษัท จัสมิน เทเลคอม ซิสเต็มส์ จำกัด (มหาชน)

งบกระแสเงินสด

สำหรับปีสิ้นสุด วันที่ 31 ธันวาคม 2546 ถึง 2549

[]

บริษัท จัสมิน เทเลคอม ซิสเต็มส์ จำกัด (มหาชน)

การวิเคราะห์อัตราส่วนทางการเงิน

สำหรับปีสิ้นสุด วันที่ 31 ธันวาคม 2546 ถึง 2549

[]

  12.3 คำอธิบายและการวิเคราะห์ของฝ่ายจัดการ

จัสมิน อินเตอร์เนชั่นแนล ได้ปรับโครงสร้างการถือหุ้นของกลุ่มบริษัทในเดือนกันยายน 2548
โดยขายหุ้นในบริษัท สยามเทลเทค คอมพิวเตอร์ จำกัด สัดส่วนร้อยละ 96.07 ให้แก่จัสมิน
เทเลคอม เมื่อวันที่ 11 ตุลาคม 2548
เพื่อปรับโครงสร้างทางธุรกิจด้านการออกแบบและวางระบบโครงการสื่อสารโทรคมนาคม (System
Integration) ให้มีความชัดเจนยิ่งขึ้น และต่อมา บริษัทซื้อหุ้นสยามเทลเทคเพิ่มเติมจำนวนร้อยละ
1.80 จากผู้ถือหุ้นรายย่อย 2 ราย ดังนั้น บริษัทจะมีเงินลงทุนจริงในสยามเทลเทคจำนวน 83.90
ล้านบาท ( 538,264 หุ้นคิดเป็นสัดส่วนร้อยละ 97.87 ) โดยมูลค่าเงินลงทุนหุ้นละ 155.87 บาท
โดยใช้มูลค่าหุ้นตามบัญชีของสยามเทลเทค ณ วันที่ 30 มิถุนายน 2548
นำมาปรับปรุงด้วยรายการเงินปันผลระหว่างกาล (รายละเอียดการซื้อหุ้นสยามเทล
เทคอยู่ในหัวข้อ 13.5 เรื่องข้อมูลอื่นที่เกี่ยวข้อง)
บริษัทได้จัดทำงบการเงินรวมประหนึ่งทำใหม่ตามที่กล่าวในข้อ 12.1 ข้างต้น

การวิเคราะห์ผลการดำเนินงานในปี 2548 ระหว่างงบการเงินเฉพาะของบริษัท
และงบการเงินรวมประหนึ่งทำใหม่ สามารถสรุปได้ดังนี้

สินทรัพย์รวมของบริษัทจากงบการเงินรวมประหนึ่งทำใหม่เพิ่มขึ้นจำนวน 658.66 ล้านบาท
ซึ่งมีนัยสำคัญเป็นการเพิ่มขึ้นของเงินสด จำนวน 367.14 ล้านบาท ลูกหนี้การค้าจำนวน 201.78
ล้านบาท และการเพิ่มขึ้นของสินทรัพย์หมุนเวียนอื่นจำนวน 141.88 ล้านบาท ตามลำดับ นอกจากนี้
จากงบการเงินรวมประหนึ่งทำใหม่ หนี้สินรวมของบริษัทเพิ่มขึ้นจำนวน 544.57 ล้านบาท
ซึ่งมีนัยสำคัญเป็นเงินกู้ยืมระยะสั้นจากสถาบันการเงินจำนวน 289.12 ล้านบาท
ซึ่งเป็นเงินกู้เพื่อใช้ในการดำเนินงานโครงการต่างๆ และเจ้าหนี้การค้าเพิ่มขึ้น 89.89 ล้านบาท

นอกจากนี้
รายได้จากการขายและบริการของงบการเงินรวมประหนึ่งทำใหม่เพิ่มขึ้นจากงบการเงินเฉพาะบริษัท
สำหรับปีสิ้นสุดวันที่ 31 ธันวาคม 2548 เท่ากับ 553.96 ล้านบาท
เนื่องจากรายได้จากสยามเทลเทคในปี 2548
เพิ่มขึ้นอย่างมากจากโครงการระบบบริการลูกค้าและใบแจ้งหนี้
และกำไรสุทธิของงบการเงินรวมประหนึ่งทำใหม่เพิ่มขึ้นจากงบการเงินบริษัท สำหรับปีสิ้นสุดวันที่ 31
ธันวาคม 2548 เท่ากับ 28.70 ล้านบาท

ทั้งนี้ ในการวิเคราะห์ผลการดำเนินงานของบริษัทและบริษัทย่อย ระหว่างปี 2547 ถึง 2549
ดังจะกล่าวต่อไปนี้ จะอ้างอิงถึงตัวเลขจากงบการเงินรวมประหนึ่งทำใหม่ในปี 2547 และ ปี 2548
เพื่อให้เห็นภาพรวมของผลการดำเนินงานทั้งบริษัทและบริษัทย่อย
และงบการเงินรวมของบริษัทได้รวมผลการดำเนินงานของบริษัทย่อยในสัดส่วนร้อยละ 97.87
ตั้งแต่วันที่ซื้อเงินลงทุนคือวันที่ 1 มกราคม 2547 เป็นต้นมา
เปรียบเทียบกับผลการดำเนินงานจากงบการเงินรวมปี 2549

  12.3.1 ฐานะทางการเงินและผลการดำเนินงานที่ผ่านมา

ก. ภาพรวมของผลการดำเนินงานที่ผ่านมา

ที่ผ่านมาธุรกิจด้านเทคโนโลยีสารสนเทศและการสื่อสารโทรคมนาคมของไทยมีการเติบโตอย่างรวดเร็วเนื่องจากประเทศไทยมีการปรับตัวและให้ความสำคัญกับเทคโนโลยีสารสนเทศและการสื่อสาร
ทั้งในด้านพัฒนาความรู้ความสามารถของบุคลากรและการลงทุนในโครงสร้างพื้นฐานและอุปกรณ์
เพื่อก้าวให้ทันกับพัฒนาการทางเทคโนโลยี
ส่งผลให้อุตสาหกรรมเทคโนโลยีสารสนเทศและการสื่อสารมีการแข่งขันที่รุนแรงมากขึ้น
และมีแนวโน้มที่จะแข่งขันกันด้านราคาของผลิตภัณฑ์และให้บริการ
รวมทั้งการแข่งขันก็มีความรุนแรงขึ้นเช่นกัน
บริษัทจึงต้องปรับกลยุทธ์ให้ทันกับเหตุการณ์ที่เกิดขึ้นอยู่ตลอดเวลา นอกจากนี้ ในช่วงปี 2545 ถึง
2546 ทางทีโอที และกสท มีการเปลี่ยนแปลงโครงสร้างองค์กร
จึงส่งผลให้มีการชะลองานประมูลโครงการไปบ้าง และในปี 2547 - 2549
บริษัทรับงานจากภาคเอกชน เช่น ทีทีแอนด์ที และ ทริปเปิลที บรอดแบนด์ (“ทริปเปิลที”) (
บริษัทที่เกี่ยวข้องกัน ) เพิ่มขึ้น

ทั้งนี้ แหล่งที่มาของรายได้บริษัทแบ่งออกได้เป็น 4 ธุรกิจหลักคือ

1. รายได้จากธุรกิจจัดหา ออกแบบและวางระบบสื่อสารโทรคมนาคม ซึ่งได้แก่
การออกแบบโครงข่าย คัดเลือก จัดหา ติดตั้ง พร้อมทดสอบอุปกรณ์สื่อสารและโทรคมนาคม
ให้กับบริษัทผู้ให้บริการด้านโทรคมนาคมรายใหญ่ในประเทศ ได้แก่ ทีทีแอนด์ที กสท และทีโอที
โดยรายได้ส่วนใหญ่ขึ้นอยู่กับปริมาณงานประมูลที่บริษัทสามารถประมูลได้
และงบประมาณการลงทุนในระบบเครือข่ายการสื่อสารและโทรคมนาคมในแต่ละปีของบริษัทดังกล่าว
โดยบริษัทรับรู้รายได้ตามร้อยละของความสำเร็จของงาน
โดยในส่วนอุปกรณ์จะมีการรับรู้รายได้เมื่อมีการส่งมอบ บริษัทมีรายได้จากงานประมูลเองโดยตรงกับ
ทีทีแอนด์ที กสท. และทีโอที คิดเป็นสัดส่วนร้อยละ 51 ในปี 2547 และร้อยละ 80 ในปี 2548
และรายได้ส่วนที่เหลือเป็นรายได้จากงานที่ได้รับ Sub Contract
จากบริษัทอื่นที่ชนะการประมูลงาน
ซึ่งบริษัทมีส่วนร่วมในการสนับสนุนทางด้านเทคนิคในการประมูลงาน โดยเป็นการ Sub Contract
จาก ITC คิดเป็นร้อยละ 47 และร้อยละ 12 ของรายได้จากธุรกิจจัดหา
ออกแบบและวางระบบสื่อสารโทรคมนาคม สำหรับปี 2547 และ 2548 สำหรับปี 2549
บริษัทมีรายได้จากงานประมูลเองทั้งหมดกับทีทีแอนด์ที กสท และทีโอที คิดเป็นสัดส่วนร้อยละ 56
และ มีรายได้จากการประมูลงานกับ ทริปเปิลที บรอดแบนด์ (ทริปเปิลที ) คิดเป็นสัดส่วนร้อยละ
33 รวมเป็นสัดส่วนประมูลงานร้อยละ 89 ของรายได้จากธุรกิจจัดหา
ออกแบบและวางระบบสื่อสารโทรคมนาคม

2. รายได้จากธุรกิจโทรศัพท์สาธารณะ ได้แก่ การจัดหา ติดตั้ง
และให้เช่าเครื่องโทรศัพท์สาธารณะกับ ทีโอที
ซึ่งลักษณะของรายได้ที่ได้จากการให้บริการธุรกิจโทรศัพท์สาธารณะนั้นจะเป็นการแบ่งสัดส่วนรายได้กับ
ทีโอที โดยในปีแรกอัตราค่าเช่าจะคงที่ตามสัญญาที่ทำไว้กับ ทีโอที แต่ในปีต่อ ๆ
ไปหลังจากนั้นจะเป็นการแบ่งรายได้ในสัดส่วนร้อยละ 50
ของรายได้เฉลี่ยต่อเลขหมายที่มีการเปิดให้เช่าในหนึ่งปีก่อนหน้า ทั้งนี้ ณ วันที่ 31 ธันาคม 2549
บริษัทได้ทำการติดตั้งเครื่องโทรศัพท์สาธารณะแล้วจำนวน 11,742 เครื่อง

3. รายได้จากธุรกิจจัดหา ออกแบบและวางระบบคอมพิวเตอร์ ได้แก่ การออกแบบ จัดซื้อ
และวางระบบคอมพิวเตอร์ รวมถึงการพัฒนาซอฟต์แวร์ระบบงาน (Application Software)
การให้บริการด้านบำรุงรักษาและจัดจำหน่ายอุปกรณ์คอมพิวเตอร์และอุปกรณ์ต่อพ่วงที่เกี่ยวข้อง
ให้แก่หน่วยงานรัฐวิสาหกิจ หน่วยงานราชการ
และบริษัทเอกชนที่เกิดจากการแปรรูปมาจากรัฐวิสาหกิจ
โดยรายได้ส่วนใหญ่ขึ้นอยู่กับปริมาณงานประมูลที่บริษัทสามารถประมูลได้จากหน่วยงานดังกล่าว
โดยบริษัทรับรู้รายได้ตามร้อยละของความสำเร็จของงาน
โดยในส่วนอุปกรณ์จะมีการรับรู้รายได้เมื่อมีการส่งมอบ

4. รายได้จากธุรกิจอุปกรณ์เครื่องมือวัด ซึ่งได้แก่ การเป็นตัวแทนจำหน่ายอุปกรณ์เครื่องมือวัดยี่ห้อ
Anritsu จากประเทศญี่ปุ่น
โดยบริษัทจะทำการสั่งซื้ออุปกรณ์เครื่องมือวัดดังกล่าวเมื่อมีลูกค้าสั่งซื้อเข้ามาเท่านั้น

นอกจากนี้ บริษัทยังให้บริการวางระบบอาณัติสัญญาณสำหรับระบบขนส่งทางรถไฟ
และรับโอนหน่วยธุรกิจระบบความปลอดภัยจากจัสมิน อินเตอร์เนชั่นแนล
โดยเป็นการให้บริการออกแบบ ติดตั้ง และจัดจำหน่ายอุปกรณ์ระบบรักษาความปลอดภัย อาทิ
ระบบกล้องโทรทัศน์วงจรปิด (CCTV System) ระบบควบคุมการเข้า-ออก (Access Control
System)

สัดส่วนรายได้เฉลี่ยตั้งแต่ปี 2547 ถึงปี 2549 สามารถแบ่งออกเป็นรายได้จากธุรกิจจัดหา
ออกแบบและวางระบบสื่อสารโทรคมนาคม ธุรกิจโทรศัพท์สาธารณะ
ธุรกิจออกแบบและวางระบบคอมพิวเตอร์ ธุรกิจอุปกรณ์เครื่องมือวัด และรายได้อื่น เท่ากับร้อยละ
65.72 ร้อยละ 12.32 ร้อยละ 16.72 ร้อยละ 2.02 และร้อยละ 3.22 ของรายได้รวม
ตามลำดับ

ข. ผลการดำเนินงานที่ผ่านมา

ผลการดำเนินงานและฐานะทางการเงินของบริษัทสำหรับระยะเวลาปี 2545 ถึงปี 2549
โดยรายได้ในปี 2545 และ 2546 บริษัทจะไม่มีรายได้จากธุรกิจจัดหา
ออกแบบและวางระบบคอมพิวเตอร์ เนื่องจากการทำงบเสมือนประหนึ่งทำใหม่จะแสดงในปี 2547
และปี 2548 เท่านั้น ส่วนปี 2549 จะแสดงผลการดำเนินงานจากงบการเงินรวม
โดยสามารถสรุปได้ดังนี้

รายได้

[]

  หมายเหตุ : แผนภูมิข้างต้นมิได้แสดงรายได้จากสยามเทลเทคในปี 2545 และ 2546

จากงบการเงินรวมประหนึ่งทำใหม่ (งบการเงินเสมือน) สำหรับปี 2547 บริษัทมีรายได้รวม
จำนวน 1,682.93 ล้านบาท แบ่งออกเป็นรายได้จากการขายและบริการจำนวน 1,573.60
ล้านบาท รายได้จากการโอนกลับภาระหนี้สิน จำนวน 89.40 ล้านบาท
กำไรจากการขายเงินลงทุนหลักทรัพย์เผื่อขายจำนวน 1.21 ล้านบาท และรายได้อื่น จำนวน
18.72 ล้านบาท ทั้งนี้ ในไตรมาสแรกของปี 2547
บริษัทบันทึกรายได้จากการโอนกลับภาระหนี้สินของบริษัทย่อย จำนวน 89.40 ล้านบาท
ซึ่งเกิดจากการลดภาระหนี้ค่าบริการที่บริษัทต้องชำระให้แก่บริษัท อีริคสัน (ประเทศไทย) จำกัด
ซึ่งบริษัทได้บันทึกเป็นเจ้าหนี้การค้าจำนวน 155.3 ล้านบาท และดอกเบี้ยค้างจ่าย จำนวน 66.10
ล้านบาท ต่อมาสำนักงานอนุญาโตตุลาการได้เห็นชอบในสัญญาประนีประนอมยอมความดังกล่าว
โดยมีภาระหนี้ตามสัญญาจำนวน 132 ล้านบาท บริษัทจึงโอนกลับรายจ่ายที่บันทึกไว้เกิน จำนวน
89.40 ล้านบาท

ในปี 2547 สัดส่วนรายได้จากการขายและบริการมาจากธุรกิจจัดหา
ออกแบบและวางระบบสื่อสารโทรคมนาคม ร้อยละ 69.17 ธุรกิจโทรศัพท์สาธารณะ ร้อยละ 17.71
ธุรกิจจัดหา ออกแบบและวางระบบคอมพิวเตอร์ ร้อยละ 10.09 และธุรกิจอุปกรณ์เครื่องมือวัด
ร้อยละ 3.03
โดยรายได้จากธุรกิจโครงการส่วนใหญ่มาจากการจำหน่ายสินค้าอุปกรณ์โทรคมนาคมและการให้บริการออกแบบพร้อมติดตั้งงานวิศวกรรมและอุปกรณ์โทรคมนาคม
โดยบริษัทได้ทยอยการรับรู้รายได้จากการประมูลงานใน
ปี 2546 ที่บริษัทประมูลงานได้ 37 โครงการจากทีโอที กสท และการได้รับงาน Sub Contract
จากบริษัทเอกชนอื่นๆ เช่น การจัดหาอุปกรณ์ วางระบบโครงการจาก ITC
การรับบริหารงานโครงการของการรถไฟ เป็นต้น นอกจากนี้ในปี 2547
บริษัทยังได้รับประมูลงานและงาน Sub Contract อย่างต่อเนื่อง
ในส่วนของรายได้จากธุรกิจโทรศัพท์สาธารณะเพิ่มขึ้นมากเนื่องจากปริมาณการติดตั้งโทรศัพท์สาธารณะมากขึ้น

ในส่วนรายได้จากธุรกิจจัดหา ออกแบบและวางระบบคอมพิวเตอร์ในปี 2547
นั้นส่วนใหญ่มาจากโครงการวางระบบข้อมูลและข่ายงานระบบคอมพิวเตอร์ของกทม. (BMAMIS)
และโครงการพัฒนาระบบซอฟต์แวร์อื่นๆ รวมถึงรายได้จากการบำรุงรักษาคอมพิวเตอร์ต่างๆ
ในขณะที่ธุรกิจอุปกรณ์เครื่องมือวัดนั้นมีการขยายตัวค่อนข้างน้อยเนื่องจากลูกค้ารายเดิมไม่มีความจำเป็นต้องซื้อสินค้าเพื่อทดแทนทุกปี
ประกอบกับการแข่งขันที่สูงขึ้น

ในปี 2548 บริษัทมีรายได้รวม จำนวน 1,847.22 ล้านบาท ซึ่งเพิ่มขึ้นร้อยละ 9.76 จากปี 2547
แบ่งออกเป็นรายได้จากการขายและบริการ จำนวน 1,817.79 ล้านบาท
กำไรจากการขายเงินลงทุนในหลักทรัพย์เผื่อขาย จำนวน 23.14 ล้านบาท
ซึ่งเกิดจากการขายใบสำคัญแสดงสิทธิในทีทีแอนด์ที จำนวน 6.48 ล้านหน่วย และรายได้อื่น จำนวน
6.29 ล้านบาท ทั้งนี้ รายได้จากการขายและบริการมาจากธุรกิจจัดหา
ออกแบบและวางระบบสื่อสารโทรคมนาคม ร้อยละ 49.93 ธุรกิจโทรศัพท์สาธารณะ ร้อยละ 17.29
ธุรกิจจัดหา ออกแบบและวางระบบคอมพิวเตอร์ ร้อยละ 30.53 และธุรกิจอุปกรณ์เครื่องมือวัด
ร้อยละ 2.25 รายได้จากการขายและบริการเพิ่มขึ้นร้อยละ 15.52 เมื่อเทียบกับปี 2547
สาเหตุหลักเนื่องจากในปี 2548 บริษัทมีรายได้จากโครงการระบบบริการลูกค้าและใบแจ้งหนี้ของ
ทีทีแอนด์ที และโครงการติดตั้งวางระบบ/ขายอุปกรณ์สื่อสารโทรคมนาคมโดยตรงให้แก่ ทีทีแอนด์ที
ซึ่งเพิ่มขึ้นจากปีก่อนเนื่องจากบริษัทได้ขายและให้บริการโดยตรงกับทีทีแอนด์ทีได้มากขึ้น
และมีแนวโน้มจะมียอดขายเพิ่มขึ้นอย่างต่อเนื่อง
นอกจากนี้ในอนาคตบริษัทมีนโยบายไม่ขายสินค้าให้แก่ ITC
ซึ่งเป็นลูกค้ารายหนึ่งที่ซื้อสินค้าจากบริษัทไปขายให้แก่ TT&T อีกต่อไป นอกจากนี้
บริษัทมีรายได้จากการประมูลโครงการจาก ทีโอที มูลค่า 290.74 ล้านบาท
สำหรับธุรกิจโทรศัพท์สาธารณะ จนถึงวันที่ 31 ธันวาคม 2548
บริษัทดำเนินการติดตั้งโทรศัพท์สาธารณะแล้วทั้งสิ้น 11,032 เครื่อง
โดยรายได้จากธุรกิจโทรศัพท์สาธารณะเริ่มชะลอตัวโดยเพิ่มขึ้นเพียงร้อยละ 12.82
เนื่องจากรายได้ค่าเช่าเครื่องต่อหน่วยลดลง
ประกอบกับข้อจำกัดด้านจำนวนคู่สายและหมายเลขโทรศัพท์ของทีโอทีส่งผลให้บริษัทต้องชะลอการติดตั้งเครื่องโทรศัพท์
และมีผู้ประกอบการอื่นขยายการติดตั้งโทรศัพท์สาธารณะมากขึ้นรวมทั้งการแข่งขันสูงทั้งด้านราคาและการให้บริการ
ส่งผลให้บริษัทมีรายได้เฉลี่ยต่อเครื่องลดลง

นอกจากนี้ ในปี 2548 บริษัทมีรายได้จากธุรกิจจัดหา ออกแบบ
และวางระบบคอมพิวเตอร์เพิ่มขึ้นจาก 158.81 ล้านบาท ในปี 2547 เป็น 554.92 ล้านบาท
โดยรายได้เพิ่มขึ้นร้อยละ 249.42
เกิดจากรายได้จากโครงการระบบบริการลูกค้าและใบแจ้งหนี้ของ ทีทีแอนด์ที
ซึ่งเป็นโครงการขนาดใหญ่ มูลค่างานรวม 26 ล้านเหรียญสหรัฐ หรือประมาณ 1,066 ล้านบาท
(อัตราแลกเปลี่ยน 1 เหรียญสหรัฐเท่ากับประมาณ 41 บาท)
โดยแยกเป็นส่วนงานของสยามเทลเทค มูลค่า 22.83 ล้านเหรียญสหรัฐ หรือประมาณ 935.98
ล้านบาท ซึ่งสยามเทลเทคชนะการประมูลเมื่อเดือนธันวาคม 2547
โดยใช้ระยะเวลาดำเนินงานประมาณ 20 เดือน บริษัทสามารถรับรู้รายได้จากโครงการนี้ในปี
2548 จำนวน 500.44 ล้านบาท

จากงบการเงินรวมในปี 2549 บริษัทมีรายได้รวม จำนวน 2,919.78 ล้านบาท ซึ่งเพิ่มขึ้นร้อยละ
58.06 จากปี 2548 แบ่งออกเป็นรายได้จากการขายและบริการ จำนวน 2,850.60 ล้านบาท
กำไรจากการขายเงินลงทุนในหลักทรัพย์เผื่อขาย จำนวน 16.52 ล้านบาท
ซึ่งเกิดจากการขายใบสำคัญแสดงสิทธิในทีทีแอนด์ที จำนวน 16.07 ล้านหน่วย
กำไรจากอัตราแลกเปลี่ยน จำนวน 10.41 ล้านบาท และรายได้อื่น จำนวน 42.25 ล้านบาท ทั้งนี้
รายได้จากการขายและบริการมาจากธุรกิจจัดหา ออกแบบและวางระบบสื่อสารโทรคมนาคม ร้อยละ
78.66 ธุรกิจโทรศัพท์สาธารณะ ร้อยละ 7.08 ธุรกิจจัดหา ออกแบบและวางระบบคอมพิวเตอร์
ร้อยละ 12.80 และธุรกิจอุปกรณ์เครื่องมือวัด ร้อยละ 1.47
รายได้จากการขายและบริการเพิ่มขึ้นร้อยละ 56.82 เมื่อเทียบกับปี 2548
สาเหตุหลักเนื่องจากในปี 2549บริษัทได้รับรู้รายได้จากโครงการให้บริการอินเตอร์เนตความเร็วสูง
( Broadband Service ) ที่ขายและบริการให้แก่ ทีทีแอนด์ที และ ทริปเปิลที จำนวนเงิน 941
ล้านบาท คิดเป็นร้อยละ 33 ของรายได้จากการขายและบริการ
โดยรับรู้รายได้จากโครงการดังกล่าวในปี 2549 ในสัดส่วนร้อยละ 59 จากมูลค่าโครงการ
นอกจากนี้ บริษัทมีรายได้จากการประมูลโครงการจาก ทีโอที มูลค่า 463 ล้านบาท
สำหรับธุรกิจโทรศัพท์สาธารณะ จนถึงวันที่ 31 ธันวาคม 2549
บริษัทดำเนินการติดตั้งโทรศัพท์สาธารณะแล้วทั้งสิ้น 11,742 เครื่อง
โดยรายได้จากธุรกิจโทรศัพท์สาธารณะเริ่มชะลอตัวและปรับลดลงร้อยละ 35.81
เนื่องจากรายได้ค่าเช่าเครื่องต่อหน่วยลดลง
ประกอบกับข้อจำกัดด้านจำนวนคู่สายและหมายเลขโทรศัพท์ของทีโอทีส่งผลให้บริษัทต้องชะลอการติดตั้งเครื่องโทรศัพท์
และมีผู้ประกอบการอื่นขยายการติดตั้งโทรศัพท์สาธารณะมากขึ้นรวมทั้งการแข่งขันสูงทั้งด้านราคาและการให้บริการ
ส่งผลให้บริษัทมีรายได้เฉลี่ยต่อเครื่องลดลง

นอกจากนี้ ในปี 2549 บริษัทมีรายได้จากธุรกิจจัดหา ออกแบบ และวางระบบคอมพิวเตอร์ลดลงจาก
554.92 ล้านบาท ในปี 2548 เป็น 364.82 ล้านบาท คิดเป็นลดลงร้อยละ 34.26
ซึ่งรายได้ส่วนใหญ่ของปี 2549 เกิดจากรายได้จากโครงการระบบบริการลูกค้าและใบแจ้งหนี้ของ
ทีทีแอนด์ที ซึ่งเป็นโครงการขนาดใหญ่ มูลค่างานรวม 26 ล้านเหรียญสหรัฐ หรือประมาณ 1,066
ล้านบาท (อัตราแลกเปลี่ยน 1 เหรียญสหรัฐเท่ากับประมาณ 41 บาท)
โดยแยกเป็นส่วนงานของสยามเทลเทค มูลค่า 22.83 ล้านเหรียญสหรัฐ หรือประมาณ 935.98
ล้านบาท ซึ่งสยามเทลเทคชนะการประมูลเมื่อเดือนธันวาคม 2547
โดยใช้ระยะเวลาดำเนินงานประมาณ 20 เดือน บริษัทสามารถรับรู้รายได้จากโครงการนี้ในปี
2548 จำนวน 500.44 ล้านบาท ในปี 2549 จำนวน 275.75 ล้านบาท
และบริษัทคาดว่าจะสามารถรับรู้รายได้จากโครงการนี้ได้ทั้งหมดในปี 2550

รายได้อื่นของบริษัทส่วนใหญ่ประกอบด้วย กำไรจากการขายเงินลงทุนในหลักทรัพย์เผื่อขาย
กำไรจากอัตราแลกเปลี่ยน ดอกเบี้ยรับ และเงินปันผล สำหรับปี 2547 ปี 2548 และ ปี 2549
สิ้นสุดวันที่ 31 ธันวาคม บริษัทมีรายได้อื่น จำนวน 19.93 ล้านบาท จำนวน 29.43 ล้านบาท และ
จำนวน 69.18 ล้านบาท ตามลำดับ โดยในปี 2547
บริษัทมีรายได้อื่นส่วนใหญ่เป็นกำไรจากอัตราแลกเปลี่ยน จำนวน 10.62 ล้านบาท ในปี 2548
รายได้อื่นเพิ่มขึ้นร้อยละ 47.67 จากปี 2547
เนื่องจากบริษัทมีกำไรจากการขายเงินลงทุนในหลักทรัพย์เผื่อขาย จำนวน 23.14 ล้านบาท
สำหรับปี 2549 รายได้อื่นเพิ่มขึ้นร้อยละ135.06 จากปี 2548
เนื่องจากบริษัทมีกำไรจากการขายเงินลงทุนในหลักทรัพย์เผื่อขาย จำนวน 16.52 ล้านบาท
กำไรจากอัตราแลกเปลี่ยน จำนวน 10.41 ล้านบาท ดอกเบี้ยรับ จำนวน 21 ล้านบาท และ
รายการโอนกลับเจ้าหนี้ของบริษัทย่อย จำนวน 10 ล้านบาท

ต้นทุนขายและบริการ และค่าใช้จ่าย

งบการเงินเสมือนปี 2547 และ 2548
แสดงต้นทุนขายและบริการเปรียบเทียบกับงบการเงินรวมในปี 2549 จำนวน 1,121.23 ล้านบาท
1,240.75 ล้านบาท และ 2,269.89 ล้านบาท ตามลำดับ
หรือสัดส่วนต้นทุนขายเฉลี่ยคิดเป็นร้อยละ 74.21 ของรายได้จากการขายและบริการ โดยในปี
2549 มีสัดส่วนต้นทุนขายและบริการ คิดเป็นร้อยละ 79.63 ซึ่งสูงกว่าปี 2548 ซึ่งมี
สัดส่วนต้นทุนขายและบริการ คิดเป็นร้อยละ 68.26 ของรายได้จากการขายและบริการ
โดยสัดส่วนต้นทุนขายและบริการปี 2549 แบ่งออกเป็น ต้นทุนธุรกิจจัดหา
ออกแบบและวางระบบสื่อสารโทรคมนาคม ธุรกิจโทรศัพท์สาธารณะ ธุรกิจจัดหา
ออกแบบและวางระบบคอมพิวเตอร์ และธุรกิจอุปกรณ์เครื่องมือวัด คิดเป็นร้อยละ 78.78 ร้อยละ
6.04 ร้อยละ 13.93 และร้อยละ1.25 ของต้นทุนขายและบริการ ตามลำดับ อย่างไรก็ตาม
เมื่อเปรียบเทียบระหว่างปี 2547 ถึงปี 2549 ต้นทุนขายรวมเพิ่มขึ้นจากจำนวน 1,121.22
ล้านบาท เป็น 1,240.75 ล้าน และเพิ่มขึ้นเป็นจำนวน 2,269.89 ล้านบาท ตามลำดับ
หรือคิดเป็นสัดส่วนเพิ่มขึ้นร้อยละ10.66 และ ร้อยละ 82.94 ตามลำดับ
ส่วนใหญ่เกิดจากต้นทุนขายจากธุรกิจจัดหา ออกแบบและวางระบบโทรคมนาคมที่เพิ่มขึ้น
ซึ่งสอดคล้องกับการเติบโตของรายได้จากธุรกิจดังกล่าว โดยต้นทุนหลักของบริษัท ได้แก่

1. ต้นทุนขายและบริการในธุรกิจจัดหา ออกแบบและวางระบบสื่อสารโทรคมนาคม ได้แก่
การซื้ออุปกรณ์โทรคมนาคมจากบริษัทผู้ผลิตเพื่อนำไปติดตั้งให้กับลูกค้าและต้นทุนการติดตั้งและบริการ
โดยสัดส่วนต้นทุนขายต่อรายได้ของธุรกิจงานโครงการในปี 2547 และปี 2548 ลดลงจากปี 2546
และปี 2547 ร้อยละ 5.21 และร้อยละ 13.49 ตามลำดับ
เนื่องจากโครงการส่วนใหญ่มีลักษณะเป็นธุรกิจจัดหาอุปกรณ์
ซึ่งสัดส่วนต้นทุนค่าอุปกรณ์ต่อรายได้ลดลงจากปี 2546 และปี 2547 ร้อยละ 5.20 และร้อยละ
10.89 ตามลำดับ โดยธุรกิจนี้มีสัดส่วนต้นทุนค่าแรงคิดเป็นร้อยละ 6.74 และร้อยละ 6.15
ของต้นทุนขายและบริการในปี 2547 และ 2548 ตามลำดับ สำหรับปี 2549
มีต้นทุนขายและบริการเพิ่มขึ้นจากการรับรู้รายได้จากโครงการให้บริการอินเตอร์เนตความเร็วสูง (
Broadband Service ) ทำให้สัดส่วนต้นทุนขายต่อรายได้ของธุรกิจงานโครงการในปี 2549
เพิ่มขึ้นจากปี 2548 ร้อยละ 13.62 และจากการดำเนินงานโครงการดังกล่าวจึง
จึงส่งผลให้ต้นทุนเฉลี่ยของธุรกิจงานโครงการเพิ่มขึ้นทั้งนี้การเพิ่มขึ้นดังกล่าวอยู่ภายใต้การดำเนินงานที่กำหนดให้มีการควบคุมต้นทุนโครงการให้มีการใช้จ่ายที่เหมาะสมและให้อยู่ภายใต้งบประมาณทุกโครงการ

2. ต้นทุนขายและบริการในธุรกิจโทรศัพท์สาธารณะ ได้แก่ ค่าเสื่อมราคา
ต้นทุนในการจัดเก็บรายได้ และค่าซ่อมแซมและบำรุงรักษา
โดยสัดส่วนต้นทุนขายต่อรายได้ของธุรกิจโทรศัพท์สาธารณะในปี 2547 และ 2548 เพิ่มขึ้นจากปี
2546 และปี 2547 ร้อยละ 7.27 และร้อยละ 8.46 ตามลำดับ สำหรับปี 2549
มีสัดส่วนต้นทุนขายต่อรายได้เพิ่มขึ้นจากปี 2548 ร้อยละ 20.69
เนื่องจากรายได้ค่าเช่าเครื่องต่อหน่วยลดลง ในขณะที่ต้นทุนส่วนใหญ่เป็นต้นทุนคงที่ คือ
ค่าเสื่อมราคาเครื่องโทรศัพท์สาธารณะ
ซึ่งเพิ่มขึ้นเนื่องจากบริษัทมีการลงทุนและติดตั้งเครื่องโทรศัพท์สาธารณะเพิ่มเติม นอกจากนี้
บริษัทมีนโยบายตัดค่าเสื่อมราคาเครื่องโทรศัพท์สาธารณะที่บริษัทลงทุนและติดตั้งในแต่ละปีโดยวิธีเส้นตรงตามอายุของสัญญาให้เช่าโทรศัพท์สาธารณะที่เหลือ
ดังนั้น เครื่องโทรศัพท์สาธารณะที่บริษัทลงทุนและติดตั้งในปี 2549
จะถูกตัดค่าเสื่อมราคาตามอายุของสัญญาเช่าที่คงเหลืออยู่ จึงทำให้มูลค่าของค่าเสื่อมราคาในปี
2549 สูงกว่าปี 2548

3. ต้นทุนขายและบริการในธุรกิจจัดหา ออกแบบและวางระบบคอมพิวเตอร์ได้แก่
ค่าอุปกรณ์คอมพิวเตอร์ ค่าซอฟต์แวร์ ต้นทุนการติดตั้งและบริการ และค่าแรง
โดยสัดส่วนต้นทุนขายต่อรายได้ของธุรกิจจัดหา ออกแบบและวางระบบคอมพิวเตอร์ในปี 2547 และ
2548 ลดลงจากปี 2546 ร้อยละ 4.15 และเพิ่มขึ้นจากปี 2547 ร้อยละ 15.14 เนื่องจากในปี
2548 บริษัทเริ่มรับรู้รายได้และต้นทุนของโครงการระบบบริการลูกค้าและใบแจ้งหนี้ ของทีทีแอนด์ที
ซึ่งมีสัดส่วนต้นทุนต่อรายได้ค่อนข้างสูงเมื่อเทียบกับต้นทุนของการให้บริการบำรุงรักษาคอมพิวเตอร์
โดยธุรกิจนี้มีสัดส่วนต้นทุนค่าแรงคิดเป็นร้อยละ 9.91 และร้อยละ 4.73
ของต้นทุนขายและบริการในปี 2547 และ 2548 ตามลำดับ สำหรับปี 2549
มีสัดส่วนต้นทุนขายต่อรายได้เพิ่มขึ้นจากปี 2548 ร้อยละ 3.33
ซึ่งยังคงเป็นผลจากการรับรู้รายได้และต้นทุนของโครงการระบบบริการลูกค้าและใบแจ้งหนี้
ของทีทีแอนด์ที

4. ต้นทุนขายและบริการในธุรกิจอุปกรณ์เครื่องมือวัด ได้แก่
ค่าสินค้าอุปกรณ์เครื่องมือวัดซึ่งซื้อมาจากบริษัท Anritsu เพื่อการจำหน่าย
รวมถึงอุปกรณ์เสริมที่ใช้ประกอบการติดตั้งอุปกรณ์เครื่องมือวัด
โดยสัดส่วนต้นทุนขายต่อรายได้ของธุรกิจอุปกรณ์เครื่องมือวัดในปี 2547 และ 2548 เพิ่มขึ้นจากปี
2546 ร้อยละ 7.55 และลดลงจากปี 2547 ร้อยละ 7.94
เนื่องจากมีการขายอุปกรณ์บางรายการที่สามารถเจรจาต่อรองให้ผู้ขายปรับลดราคาสินค้าให้ได้
สำหรับปี 2549 มีสัดส่วนต้นทุนขายต่อรายได้ลดลงจากปี 2548 ร้อยละ 4.26 เนื่องจากในปี 2549
บริษัทสามารถขายทำกำไรอุปกรณ์บางตัวได้เพิ่มขึ้น
ทำให้กำไรขั้นต้นโดยเฉลี่ยของธุรกิจนี้เพิ่มขึ้นจากปี 2548

ตั้งแต่ต้นปี 2547 บริษัทได้เปลี่ยนแปลงนโยบายการบันทึกต้นทุนขายและบริการ
จากเดิมบริษัทจะบันทึกต้นทุนทางการเงินเป็นต้นทุนขายและบริการ
เนื่องจากในการยื่นประมูลงานแต่ละครั้งบริษัทต้องวางหนังสือค้ำประกันให้แก่เจ้าของโครงการ
ดังนั้น บริษัทจึงถือว่าต้นทุนทางการเงินเป็นส่วนหนึ่งของต้นทุนขายและบริการ อย่างไรก็ตาม
ผู้สอบบัญชีได้เสนอให้บริษัทเปลี่ยนแปลงการบันทึกค่าธรรมเนียมธนาคารและค่าใช้จ่ายด้านการเงินอื่นๆ
เป็นค่าใช้จ่ายในการขาย การบริการและการบริหารเพื่อสะท้อนต้นทุนขายและบริการที่แท้จริง
การเปลี่ยนแปลงนโยบายบัญชีดังกล่าวเป็นปัจจัยสำคัญที่ส่งผลให้ในปี 2547 ธุรกิจจัดหา ออกแบบ
และวางระบบสื่อสารและโทรคมนาคมมีอัตราส่วนต้นทุนขายต่อรายได้ลดลงร้อยละ 5.21

[]

ค่าใช้จ่ายในการขาย การบริการและการบริหาร

ในปี 2547 ปี 2548 และ ปี 2549 ค่าใช้จ่ายในการขาย การบริการ และการบริหาร
ส่วนใหญ่ประกอบด้วย เงินเดือน โบนัส และ ผลประโยชน์ของพนักงาน โดยเฉลี่ยปี 2547 และ ปี
2548 คิดเป็นร้อยละ 67.48 และโดยเฉลี่ยปี 2548 และ ปี 2549 คิดเป็นร้อยละ 67.00
ของค่าใช้จ่าย ค่าใช้จ่ายอื่นๆ ได้แก่ ค่าที่ปรึกษาบริหาร ค่าบริการในอาคารสำนักงาน
ค่าเช่าสำนักงาน ค่าใช้จ่ายทางการเงิน ค่าที่ปรึกษาวิชาการ และค่าเสื่อมราคา เป็นต้น โดยในปี
2547 ปี 2548 และ ปี 2549 บริษัทมีค่าใช้จ่ายในการขาย การบริการ และการบริหาร จำนวน
151.98 ล้านบาท จำนวน 170.45 ล้านบาท และจำนวน 180.90 ล้านบาท ตามลำดับ
หรือคิดเป็นสัดส่วนร้อยละ 9.03 ร้อยละ 9.23 และร้อยละ 6.20 ของรายได้รวม ตามลำดับ ในปี
2548 ค่าใช้จ่ายในการขาย การบริการ และการบริหารเพิ่มขึ้นจากปี 2547 ร้อยละ 12.15
และในปี 2549 ค่าใช้จ่ายในการขาย การบริการ และการบริหารเพิ่มขึ้นจากปี 2548 ร้อยละ
6.13 เนื่องจากบริษัทได้เพิ่มจำนวนพนักงานและปรับฐานเงินเดือนพนักงานในปี 2548 นอกจากนี้
สยามเทลเทคได้เพิ่มจำนวนบุคลากรในส่วนของการพัฒนาซอฟต์แวร์ในปี 2548 และปี 2549
เพื่อรองรับงานในส่วนคอมพิวเตอร์ที่ขยายตัว ส่งผลให้ค่าใช้จ่ายเกี่ยวกับพนักงานเพิ่มขึ้นร้อยละ
6.58 จากปี 2547 และเพิ่มขึ้นร้อยละ 9.70 จากปี 2548 นอกจากนั้น
บริษัทได้เปลี่ยนแปลงนโยบายการบันทึกค่าใช้จ่ายบางรายการ ได้แก่ ค่ารับรองลูกค้า
จากบันทึกเป็นต้นทุนขายและบริการเป็นค่าใช้จ่าย ซึ่งตั้งแต่ปี 2548 เป็นต้นมา
บริษัทได้เปลี่ยนแปลงการบันทึกค่าใช้จ่ายดังกล่าว
เพื่อให้ต้นทุนขายและบริการสะท้อนต้นทุนโครงการที่แท้จริง

กำไรขั้นต้น

เมื่อพิจารณาจากงบการเงินเสมือนปี 2547 ถึง ปี 2548 และ งบการเงินรวมในปี 2549
บริษัทมีอัตรากำไรขั้นต้นในปี 2547 เท่ากับร้อยละ 28.75 และเพิ่มขึ้นเป็นร้อยละ 31.74 ในปี
2548 ตามลำดับ สำหรับปี 2549 บริษัทมีอัตรากำไรขั้นต้น ร้อยละ 20.37
เนื่องจากบริษัทได้เปลี่ยนแปลงนโยบายการบันทึกต้นทุนทางการเงินเป็นค่าใช้จ่ายในการขายและบริหาร
ประกอบกับบริษัทสามารถควบคุมต้นทุนของธุรกิจจัดหา ออกแบบและวางระบบสื่อสารโทรคมนาคม
ซึ่งเป็นธุรกิจหลักของบริษัทได้อย่างมีประสิทธิภาพมากขึ้น
อันเกิดจากความสามารถในการปฏิบัติงานให้เป็นไปตามแผน ได้แก่ การจัดการด้านกำลังคน
และการวางแผนการปฏิบัติงาน เป็นต้น สำหรับปี 2549 บริษัทมีอัตรากำไรขั้นต้น ร้อยละ 20.37
เนื่องจากบริษัทมีการดำเนินงานโครงการให้บริการอินเตอร์เนตความเร็วสูง ( Broadband
Service ) ซึ่งเป็นโครงการใหญ่มีมูลค่าโครงการรวมโดยประมาณ 1,600
ล้านบาทซึ่งเป็นโครงการที่มีสัดส่วนต้นทุนขายต่อรายได้สูงมากจึงทำให้สัดส่วนต้นทุนขายต่อรายได้ของธุรกิจงานโครงการในปี
2549 เพิ่มขึ้นจากปี 2548 อย่างเป็นสาระสำคัญ ซึ่งในปี 2548 อัตรากำไรขั้นต้นของธุรกิจจัดหา
ออกแบบและวางระบบสื่อสารโทรคมนาคม และธุรกิจอุปกรณ์เครื่องมือวัดเพิ่มขึ้นจากปี 2547 ร้อยละ
13.49 และ ร้อยละ 7.94 ตามลำดับ สำหรับปี 2549 อัตรากำไรขั้นต้นของธุรกิจจัดหา
ออกแบบและวางระบบสื่อสารโทรคมนาคมลดลงจากปี 2548 ร้อยละ 13.62
อันเนื่องมาจากการดำเนินงานโครงการดังกล่าวข้างต้น และธุรกิจอุปกรณ์เครื่องมือวัดเพิ่มขึ้นจากปี
2548 ร้อยละ 4.26 นอกจากนี้ในปี 2548 อัตรากำไรขั้นต้นของธุรกิจโทรศัพท์สาธารณะ
และธุรกิจจัดหา ออกแบบและวางระบบคอมพิวเตอร์ลดลง ร้อยละ 8.46 และร้อยละ 15.14
ตามลำดับ ซึ่งทำนองเดียวกันกับปี 2549 ที่มีอัตรากำไรขั้นต้นของธุรกิจโทรศัพท์สาธารณะ
และธุรกิจจัดหา ออกแบบและวางระบบคอมพิวเตอร์ลดลง ร้อยละ 20.69 และร้อยละ 3.33
ตามลำดับ
เนื่องจากรายได้จากธุรกิจโทรศัพท์สาธารณะเฉลี่ยต่อเครื่องลดลงเพราะการแข่งขันในตลาดการใช้โทรศัพท์เคลื่อนที่มีความรุนแรงมากโดยธุรกิจดังกล่าวเลือกใช้กลยุทธปรับลดราคาในการแข่งขันอันส่งผลต่อความนิยมและการใช้จ่ายของผู้บริโภค
และต้นทุนค่าเสื่อมราคาเครื่องโทรศัพท์ที่เพิ่มขึ้นทุกปี ในขณะที่ต้นทุนของธุรกิจจัดหา
ออกแบบและวางระบบคอมพิวเตอร์เพิ่มสูงขึ้นเนื่องจากโครงการระบบบริการลูกค้าและใบแจ้งหนี้
ทั้งนี้ ในปี 2548 มีอัตรากำไรขั้นต้นโดยรวมเพิ่มขึ้นร้อยละ 3.00 จากอัตรากำไรขั้นต้นในปี 2547
แต่ ในปี 2549 มีอัตรากำไรขั้นต้นโดยรวมลดลงร้อยละ 11.37 จากอัตรากำไรขั้นต้นในปี 2548
อันเนื่องมาจากสาเหตุที่กล่าวมาข้างต้น

กำไรสุทธิ

สำหรับผลการดำเนินงานในปี 2547 และ 2548 สิ้นสุดวันที่ 31 ธันวาคม
เมื่อพิจารณาจากงบการเงินเสมือน บริษัทมีกำไรจากการดำเนินงาน จำนวน 308.50 ล้านบาท
และจำนวน 412.87 ล้านบาท ตามลำดับ และมีกำไรสุทธิ จำนวน 314.33 ล้านบาท และจำนวน
290.82 ล้านบาท ตามลำดับ บริษัทมีอัตรากำไรจากการดำเนินงาน และอัตรากำไรสุทธิ ในปี
2547 ร้อยละ 19.50 และร้อยละ 18.68 ตามลำดับ สำหรับปี 2548
บริษัทมีอัตรากำไรจากการดำเนินงาน และอัตรากำไรสุทธิ ร้อยละ 22.63 และร้อยละ 15.74
ตามลำดับ ซึ่งบริษัทมีอัตรากำไรจากการดำเนินงานเพิ่มขึ้นจากปี 2547
สำหรับอัตรากำไรสุทธิที่ลดลงจากปี 2547 เนื่องจากในปี 2547
บริษัทมีรายได้จากการโอนกลับภาระหนี้ จำนวน 89.40 ล้านบาท

ทั้งนี้ ในกรณีที่ไม่รวมรายการรายได้จากการโอนกลับภาระหนี้ในปี 2547
บริษัทมีกำไรสุทธิก่อนรายได้จากการโอนกลับภาระหนี้ จำนวน 251.75 ล้านบาท
และมีอัตรากำไรสุทธิก่อนรายได้จากการโอนกลับภาระหนี้ ร้อยละ 14.96 จะเห็นได้ว่าในปี 2548
บริษัทมีอัตรากำไรสุทธิที่เพิ่มขึ้น และมีแนวโน้มความสามารถในการทำกำไรในทิศทางที่ดีขึ้นกว่าปี
2547 อย่างไรก็ตาม บริษัทมีภาระดอกเบี้ยที่เพิ่มขึ้น จำนวน 8.71 ล้านบาท
ซึ่งเกิดจากเงินเบิกเกินบัญชี เงินกู้ยืมตั๋วสัญญาใช้เงิน และทรัสต์รีซีท
เพื่อใช้หมุนเวียนในการดำเนินงานโครงการ

สำหรับผลการดำเนินงานในปี 2548 และ 2549 สิ้นสุดวันที่ 31 ธันวาคม
เมื่อพิจารณาจากงบการเงินเสมือน และ งบการเงินรวม บริษัทมีกำไรจากการดำเนินงาน จำนวน
412.87 ล้านบาท และจำนวน 442.05 ล้านบาท ตามลำดับ และมีกำไรสุทธิ จำนวน 290.82
ล้านบาท และจำนวน 313.41 ล้านบาท ตามลำดับ บริษัทมีอัตรากำไรจากการดำเนินงาน
และอัตรากำไรสุทธิ ในปี 2548 ร้อยละ 22.63 และร้อยละ 15.74 ตามลำดับ สำหรับปี 2549
บริษัทมีอัตรากำไรจากการดำเนินงาน และอัตรากำไรสุทธิ ร้อยละ 15.28 และร้อยละ 10.73
ตามลำดับ ซึ่งบริษัทมีอัตรากำไรจากการดำเนินงาน และมีอัตรากำไรสุทธิที่ลดลงจากปี 2548
เนื่องจากในปี 2549 บริษัทมีการดำเนินงานโครงการให้บริการอินเตอร์เนตความเร็วสูง (
Broadband Service )
ที่มีสัดส่วนต้นทุนขายต่อรายได้สูงมากจึงทำให้สัดส่วนต้นทุนขายต่อรายได้ของธุรกิจงานโครงการในปี
2549 เพิ่มขึ้นจากปี 2548 อย่างเป็นสาระสำคัญ

อัตราผลตอบแทนต่อผู้ถือหุ้น

ในช่วงปี 2545 ถึงปี 2546
บริษัทงดจ่ายเงินปันผลให้แก่ผู้ถือหุ้นเนื่องจากบริษัทอยู่ในระหว่างการขยายธุรกิจ
จึงมีความจำเป็นใช้เงินลงทุนในการดำเนินงาน อย่างไรก็ตาม เมื่อวันที่ 2 พฤศจิกายน 2547
ที่ประชุมผู้ถือหุ้นอนุมัติการจ่ายเงินปันผลในรูปของหุ้นสามัญจำนวน 300,000,000 หุ้น
มีมูลค่าที่ตราไว้หุ้นละ 1 บาท ในอัตรา 1 หุ้นเดิมต่อ 3 หุ้นปันผล โดยผู้ถือหุ้นได้รับหุ้นปันผลในวันที่
5 พฤศจิกายน 2547

บริษัทมีนโยบายจ่ายเงินปันผลในอัตราไม่ต่ำกว่าร้อยละ 40 ของกำไรสุทธิหลังหักภาษีเงินได้นิติบุคคล
ทั้งนี้ บริษัทอาจกำหนดให้การจ่ายเงินปันผลมีอัตราน้อยกว่าอัตราที่กำหนดข้างต้นได้
หากบริษัทมีความจำเป็นที่จะต้องนำเงินกำไรสุทธิจำนวนดังกล่าวมาใช้เพื่อขยายการดำเนินงานของบริษัทต่อไป
ส่วนการจ่ายเงินปันผลของบริษัทย่อยจะขึ้นอยู่กับผลประกอบการของบริษัทย่อย และ
สภาพคล่องทางการเงินในแต่ละปี

จากงบการเงินเสมือน ในปี 2547 และ 2548 อัตราผลตอบแทนต่อผู้ถือหุ้น เท่ากับร้อยละ 41.93
และร้อยละ 26.01 ตามลำดับ และอัตราผลตอบแทนจากสินทรัพย์ เท่ากับร้อยละ 15.33
และร้อยละ 12.23 ตามลำดับ ซึ่งลดลงเนื่องจากในปี 2547
บริษัทมีรายได้จากการโอนกลับภาระหนี้สินในปี 2547 ในขณะที่บริษัทมีอัตรากำไรสุทธิต่อหุ้น เท่ากับ
0.77 บาท และ 0.55 บาท ตามลำดับ เนื่องจากบริษัทได้เพิ่มทุนในปี 2547
ส่งผลให้จำนวนหุ้นถัวเฉลี่ยเพิ่มขึ้นในปี 2548 ทั้งนี้
หากพิจารณาว่าบริษัทเข้าถือหุ้นในสยามเทลเทคตั้งแต่วันที่ 11 ตุลาคม 2548
และสยามเทลเทคมีการประกาศจ่ายเงินปันผลจำนวน 189.20 ล้านบาทให้แก่ผู้ถือหุ้นเดิมก่อนที่
จัสมิน เทเลคอม เข้าซื้อหุ้น จะส่งผลกระทบให้อัตราผลตอบแทนต่อผู้ถือหุ้น เท่ากับร้อยละ 25.98
และอัตราผลตอบแทนจากสินทรัพย์ เท่ากับร้อยละ 12.08 และอัตราหนี้สินต่อทุนเท่ากับ 1.20 เท่า

ในปี 2549 เมื่อเปรียบเทียบกับงบการเงินเสมือนปี 2548 บริษัทมีอัตราผลตอบแทนต่อสินทรัพย์
และอัตราผลตอบแทนต่อส่วนของผู้ถือหุ้น เท่ากับร้อยละ 9.64 และร้อยละ 20.38 ตามลำดับ
ซึ่งลดลงเนื่องจากในปี 2549 บริษัทได้มีการเสนอขายหลักทรัพย์ต่อประชาชนทั่วไป (IPO) จำนวน
175 ล้านหุ้น และ มีการจัดสรร Esop Share จำนวน 1 ล้านหุ้น ทำให้ ณ สิ้นปี 2549
บริษัทมีทุนจดทะเบียนที่เรียกชำระแล้วทั้งสิ้นจำนวน 701 ล้านหุ้น ส่งผลให้จำนวนหุ้นถัวเฉลี่ยเพิ่มขึ้น
และทำให้บริษัทมีอัตรากำไรสุทธิต่อหุ้น เท่ากับ 0.54 บาท

12.3.2 ฐานะทางการเงิน

สินทรัพย์

เมื่อพิจารณาจากงบการเงินเสมือน ณ วันที่ 31 ธันวาคม 2548 บริษัทมีสินทรัพย์รวมจำนวน
2,422.46 ล้านบาท ประกอบด้วย สินทรัพย์หมุนเวียน ร้อยละ 71.02 และสินทรัพย์ไม่หมุนเวียน
ร้อยละ 28.98 ของสินทรัพย์รวม สินทรัพย์หมุนเวียนส่วนใหญ่ประกอบด้วย ลูกหนี้การค้า และเงินสด
ร้อยละ 41.84 และร้อยละ 36.16 ของสินทรัพย์หมุนเวียน ตามลำดับ
สินทรัพย์ไม่หมุนเวียนส่วนใหญ่ประกอบด้วย ที่ดิน
อาคารและอุปกรณ์ที่ใช้ในการดำเนินงานในโครงการอื่น ๆ ร้อยละ 81.32 ทั้งนี้
สินทรัพย์รวมเพิ่มขึ้นจาก ณ สิ้นปี 2547 จำนวน 89.76 ล้านบาท
โดยมีปัจจัยสำคัญจากการเพิ่มขึ้นของเงินสด จำนวน 159.85 ล้านบาท
ซึ่งส่วนใหญ่เป็นเงินสดรับจากการลงทุนในบริษัทย่อย
และการเพิ่มขึ้นของลูกหนี้การค้าบริษัทที่เกี่ยวข้องกัน จำนวน 97.17 ล้านบาท
ซึ่งส่วนใหญ่เกิดจากโครงการ CC&B ของทีทีแอนด์ที

จากงบการเงินรวม ณ วันที่ 31 ธันวาคม 2549 บริษัทมีสินทรัพย์รวมจำนวน 4,074.83 ล้านบาท
ประกอบด้วย สินทรัพย์หมุนเวียน ร้อยละ 74.51 และสินทรัพย์ไม่หมุนเวียน ร้อยละ 25.49 ทั้งนี้
สินทรัพย์รวมเพิ่มขึ้นจากงบการเงินเสมือน ณ สิ้นปี 2548
เนื่องจากการเพิ่มขึ้นของสินทรัพย์หมุนเวียน ได้แก่ ลูกหนี้การค้า
และเงินมัดจำค่าสินค้าและบริการในการรองรับงานโครงการฺ Broadband Service
ของกลุ่มทีทีแอนด์ และ ทริปเปิลที

ลูกหนี้การค้าของบริษัท แบ่งออกเป็น 1. ลูกหนี้บริษัทที่เกี่ยวข้องกัน ได้แก่ ทีทีแอนด์ที และ
ทริปเปิลที 2. ลูกหนี้การค้า ITC ซึ่งเป็นหนึ่งในผู้จัดจำหน่ายและให้บริการแก่ ทีทีแอนด์ที 3.
ลูกหนี้ที่รัฐบาลเป็นผู้ถือหุ้นใหญ่ เช่น กสท. ทีโอที ธนาคารออมสิน กทม. เป็นต้น 4.
ลูกหนี้บริษัททั่วไป ได้แก่ บริษัทเอกชนอื่น ๆ ซึ่ง ณ วันที่ 31 ธันวาคม 2548 และ 2549
บริษัทมีลูกหนี้การค้าสุทธิ จำนวน 719.79 ล้านบาท และจำนวน 1,334.90 ล้านบาท ตามลำดับ
เพิ่มขึ้นร้อยละ 85.46 ซึ่งเป็นการเพิ่มขึ้นอันเกิดจากการขายและบริการงานโครงการ Broadband
Service ทั้งนี้ โดยทั่วไปลูกหนี้การค้าที่รัฐบาลเป็นผู้ถือหุ้นรายใหญ่ของบริษัท
จะมีเงื่อนไขในการจ่ายเงินค่อนข้างซับซ้อนและมีขั้นตอนในการอนุมัติการจ่ายเงินหลายขั้นตอน
ส่งผลให้บริษัทมียอดลูกหนี้การค้าค่อนข้างสูง โดยทั่วไปบริษัทไม่มีการตั้งสำรองหนี้สงสัยจะสูญ
เนื่องจากที่ผ่านมาบริษัทไม่เคยมีปัญหาในการเรียกชำระเงินจากลูกหนี้แต่อย่างใด
เพราะลูกหนี้การค้าของบริษัทส่วนใหญ่เป็นองค์กรที่มีรัฐบาลถือหุ้นอยู่ อย่างไรก็ตาม
ในการเก็บเงินอาจมีการล่าช้าบ้างซึ่งก็เป็นไปตามของธุรกรรมปกติของธุรกิจดังกล่าว โดย ณ วันที่
31 ธันวาคม 2548 และ 2549 ยอดลูกหนี้การค้าจาก กสท. และทีโอที มีสัดส่วนร้อยละ 42.82
และร้อยละ 33.99 ของลูกหนี้การค้าทั้งหมด ตามลำดับ อย่างไรก็ตาม
บริษัทได้มีนโยบายตั้งค่าเผื่อหนี้สงสัยจะสูญ
โดยฝ่ายบริหารจะเป็นผู้ประเมินความสูญเสียที่อาจจะเกิดขึ้นจากยอดลูกหนี้ที่คงค้างอยู่
โดยคำนึงถึงประวัติการชำระเงินในอดีต สถานะปัจจุบันของลูกหนี้ และปัจจัยอื่นๆ
ที่อาจกระทบต่อความสามารถในการชำระหนี้ของลูกหนี้

ลูกหนี้การค้าในส่วนของกิจการที่เกี่ยวข้องกัน ณ วันที่ 31 ธันวาคม 2548 และ 2549 เท่ากับ
371.57 ล้านบาท และ 771.60 ล้านบาท ตามลำดับ โดยในปี 2548 และ 2549
ลูกหนี้ที่เกี่ยวข้องกันรายใหญ่ คือ ทีทีแอนด์ที และ ทริปเปิลที
ซึ่งเป็นผู้ให้บริการโทรคมนาคมรายใหญ่ของประเทศ โดยทีทีแอนด์ที และ ทริปเปิลที
จะใช้บริการของบริษัทด้านงานโครงการระบบโทรคมนาคม เช่น
งานติดตั้งระบบสื่อสัญญาณผ่านเคเบิ้ลใยแก้วนำแสง SDH (Synchronous Digital Hierarchy)
งานติดตั้งระบบ VoIP (Voice over IP) ในระยะที่สอง เพื่อปรับปรุงบริการ T-Tel 1234
และการติดตั้งอุปกรณ์ DSLAM (Digital Subscriber Line Access Multiplexer)
เพื่อขยายพื้นที่การให้บริการอินเตอร์เนตความเร็วสูง
งานวางระบบคอมพิวเตอร์โครงการระบบบริการลูกค้าและใบแจ้งหนี้
และงานบริการบำรุงรักษาซอฟต์แวร์ เป็นต้น
โดยเงื่อนไขการชำระเงินในโครงการของทีทีแอนด์ทีเป็นไปตามเงื่อนไขการค้าตามปกติของบริษัท

โดยทั่วไปในสัญญาให้บริการของบริษัทที่ทำกับบริษัทเอกชนทั่วไป
ลักษณะการกำหนดระยะเวลาการเก็บเงินตามขั้นตอนการส่งมอบงาน
โดยงานลักษณะซื้อขายอุปกรณ์จะสามารถวางบิลทันทีเมื่อการส่งมอบอุปกรณ์
โดยระยะเวลาการรับชำระเงินจากวันวางบิลใช้ระยะเวลาประมาณ 30 ถึง 60 วัน
ในกรณีที่บริษัททำสัญญาให้บริการที่ทำกับหน่วยงานรัฐบาล
ซึ่งเจ้าของโครงการจะเป็นผู้กำหนดเงื่อนไขการชำระเงิน
โดยปกติจะมีขั้นตอนการดำเนินโครงการหลายขั้นตอน ตั้งแต่ขั้นตอนการส่งอุปกรณ์ การติดตั้ง
การทดสอบ การตรวจรับ และรายงานการตรวจรับ เพื่ออนุมัติการเบิกจ่าย
ซึ่งใช้ระยะเวลาทั้งสิ้นประมาณ 4 ถึง 7 เดือนจากวันส่งอุปกรณ์
อีกทั้งยังมีขั้นตอนการอนุมัติการจ่ายเงิน
เป็นผลให้ระยะเวลาการเก็บหนี้ของบริษัทมีจำนวนวันที่สูงเมื่อเทียบกับธุรกิจประเภทอื่น
โดยรอบบัญชีปี 2548 และ ปี 2549 สิ้นสุดวันที่ 31 ธันวาคม
บริษัทมีระยะเวลาเก็บหนี้สำหรับลูกหนี้บริษัทเอกชน เท่ากับ 118 วัน และ 114 วัน ตามลำดับ
และสำหรับลูกหนี้รัฐบาล เท่ากับ 200 วัน และ 162 วัน ตามลำดับ อย่างไรก็ตาม
บริษัทตั้งเป้าหมายที่จะลดระยะเวลาการบริหารโครงการแต่ละโครงการ
โดยจะเพิ่มประสิทธิภาพในการบริหารโครงการเพื่อให้สามารถส่งมอบงานได้ในเวลาอันสั้นและมีคุณภาพ
เพื่อให้สามารถเรียกรับชำระเงินจากลูกค้าได้เร็วขึ้นเพื่อลดต้นทุนทางการเงินของบริษัททางหนึ่ง

ลูกหนี้การค้าของบริษัทแยกตามอายุหนี้ที่ค้างชำระได้ดังนี้

(หน่วย: ล้านบาท)

  -----------------------------------------------------------------------------------------------
  รายละเอียดลูกหนี้     31                                    31 ธันวาคม                
                    ธันวาคม                                2549                     
                    2548                                                           
  ----------------- -------- ------------- -------------- ---------- ------------- --------------
                    บริษัทอื่น   กิจการที่รัฐบาล   บริษัทที่เกี่ยวข้อง   บริษัทอื่น     กิจการที่รัฐบาล   บริษัทที่เกี่ยวข้อง
                             เป็นผู้ถือหุ้นใหญ่                             เป็นผู้ถือหุ้นใหญ่   

  ยังไม่ถึงกำหนดชำระ   25.53    93.70         252.95         9.78       333.95        683.6

  ไม่เกิน 3 เดือน      10.70    215.39        118.62         11.79      149.89        70.79

  ระหว่าง 3 ถึง 6     0.19     0.78          -              -          19.54         9.46
  เดือน                                                                             

  ระหว่าง 6 ถึง 12    0.28     -             -              11.32      16.33         5.07
  เดือน                                                                             

  นานกว่า 12 เดือน    -        1.64          -              10.70      -             2.68

  รวม               36.71    311.51        371.57         43.59      519.71        771.60

  ลูกหนี้การค้ารวม      719.79                                1,334.90                 
  -----------------------------------------------------------------------------------------------

สำหรับสินค้าคงเหลือ ได้แก่ วัสดุอุปกรณ์สำหรับการดำเนินธุรกิจจัดหา
ออกแบบและวางระบบสื่อสารโทรคมนาคมและธุรกิจอุปกรณ์เครื่องมือวัด
ซึ่งบริษัททำหน้าที่เป็นตัวกลางในการสั่งซื้อ
โดยบริษัทจะสั่งซื้อสินค้าจากบริษัทผู้ผลิตภายหลังจากที่บริษัทได้รับคำสั่งซื้อจากลูกค้ามาแล้วเท่านั้นบริษัทไม่มีนโยบายในการเก็บสินค้าคงเหลือ
เว้นแต่เป็นการสำรองชิ้นส่วนอุปกรณ์ไว้ในช่วงระยะเวลาการรับประกันสินค้า (Warranty
Period) เท่านั้น ดังนั้นจึงกล่าวได้ว่า มูลค่าสินค้าคงเหลือ ณ วันสิ้นงวดบัญชี
ส่วนใหญ่เป็นสินค้าที่บริษัทเตรียมส่งมอบให้แก่ลูกค้าในอีก 1 ถึง 2 เดือนข้างหน้าเท่านั้น
สาเหตุที่บริษัทต้องสั่งสินค้าล่วงหน้า 1 ถึง 2 เดือนก่อนการส่งมอบ
เนื่องจากอุปกรณ์บางตัวจำเป็นต้องผ่านกระบวนการประกอบและทดสอบประสิทธิภาพของอุปกรณ์ก่อนนำส่งให้แก่ลูกค้าซึ่งใช้เวลา
1 ถึง 2 เดือนโดยประมาณ ณ วันที่ 31 ธันวาคม 2548 และ 2549 บริษัทมีสินค้าคงเหลือ
คิดเป็นร้อยละ 6.34 และร้อยละ 17.02 ของสินทรัพย์หมุนเวียน ตามลำดับ โดย ณ วันที่ 31
ธันวาคม 2549 บริษัทมีสินค้าคงเหลือเพิ่มขึ้นจาก ณ สิ้นปี 2548 จำนวน 407.68 ล้านบาท
ซี่งส่วนใหญ่เป็นสินค้าคงเหลือจากงานโครงการ Broadband Service
ที่มีกำหนดจะต้องส่งมอบให้แก่ลูกค้าต้นปี 2550 ทั้งนี้ อัตราหมุนเวียนของสินค้าคงเหลือของบริษัท
สำหรับรอบบัญชีปี 2548 และ 2549 สิ้นสุดวันที่ 31 ธันวาคม เท่ากับ 32 วัน และ 50 วัน
ตามลำดับ

สินทรัพย์หมุนเวียนอื่น ได้แก่ ต้นทุนโครงการจ่ายล่วงหน้า
มูลค่างานที่แล้วเสร็จแต่ยังไม่ถึงกำหนดชำระ
เงินมัดจำค่าสินค้าและบริการ และลูกหนี้อื่น เป็นต้น โดยต้นทุนโครงการจ่ายล่วงหน้า หมายถึง
ค่าใช้จ่ายในการดำเนินงานโครงการที่บริษัทได้จ่ายชำระไปก่อนเพื่อเตรียมความพร้อมของระบบการติดตั้งและการประกอบอุปกรณ์ต่างๆ
ให้เสร็จเรียบร้อยก่อนวันส่งมอบงาน
แต่เนื่องจากส่วนงานของโครงการบางส่วนยังไม่สามารถรับรู้เป็นรายได้
ซึ่งบริษัทจะบันทึกเป็นต้นทุนขายและบริการเมื่อมีการส่งมอบงานแล้ว ทั้งนี้
ต้นทุนโครงการจ่ายล่วงหน้า ณ วันที่ 31 ธันวาคม 2549 เพิ่มขึ้นจากสิ้นปี 2548 จำนวน 7.65
ล้านบาท สำหรับมูลค่างานที่แล้วเสร็จแต่ยังไม่ถึงกำหนดชำระ หมายถึง
ส่วนงานที่เกี่ยวข้องเสร็จสมบูรณ์ตามความคืบหน้าของโครงการซึ่งบริษัทได้รับรู้เป็นรายได้แล้ว
แต่บริษัทยังไม่สามารถออกใบแจ้งหนี้เรียกเก็บเงินจากลูกค้าได้
เนื่องจากยังไม่ถึงกำหนดการวางบิลตามเงื่อนไขการจ่ายเงินที่ระบุไว้ในสัญญาให้บริการ ซึ่ง ณ วันที่
31 ธันวาคม 2549 มูลค่างานที่แล้วเสร็จแต่ยังไม่ถึงกำหนดชำระเพิ่มขึ้นจากมูลค่า ณ สิ้นปี 2548
จำนวน 132.83 ล้านบาท ซึ่งส่วนใหญ่เพิ่มขึ้นจากโครงการ Broadband Service
และโครงการCC&B ของสยามเทลเทค จำนวน 206.47 ล้านบาท
ซึ่งบริษัทจะทยอยเรียกชำระเงินตามงวดของงานที่ระบุไว้ในสัญญา
สำหรับเงินมัดจำค่าสินค้าและบริการ หมายถึง
เงินมัดจำที่บริษัทจ่ายให้แก่บริษัทผู้ผลิตและผู้จัดจำหน่ายในการสั่งซื้อสินค้าและบริการ ซึ่ง ณ วันที่ 31
ธันวาคม 2549 เพิ่มขึ้นจากมูลค่า ณ สิ้นปี 2548 จำนวน 10.34 ล้านบาท
เนื่องจากบริษัทมีค่ามัดจำค่าสินค้าในการเตรียมโครงการ Broadband Service
ของกลุ่มทีทีแอนด์ที และ ทริปเปิลที นอกจากนี้ ณ วันที่ 31 ธันวาคม 2549 บริษัทมีลูกหนี้อื่น จำนวน
63.09 ล้านบาท ซึ่งส่วนใหญ่เป็นลูกหนี้โครงการ CC&B ของสยามเทลเทคจำนวน 49.50 ล้านบาท
และเป็นเงินรับชำระหนี้จากลูกค้าที่ทางธนาคารกันไว้เพื่อชำระหนี้วงเงิน DL/C
และเงินกู้ยืมระยะยาวจำนวน 13.59 ล้านบาท
โดยธนาคารจะคืนส่วนที่เหลือให้แก่บริษัทเมื่อหมดภาระผูกพันตามเงื่อนไขของสัญญาโอนสิทธิเรียกร้องการรับชำระเงิน

สำหรับสินทรัพย์ไม่หมุนเวียนของบริษัท ณ 31 ธันวาคม 2549 ประกอบด้วย 2 ส่วนใหญ่ ๆ
ด้วยกันได้แก่ ที่ดิน อาคาร และอุปกรณ์ จำนวน 545.73 ล้านบาท คิดเป็นร้อยละ 52.53
ของสินทรัพย์ไม่หมุนเวียน ซึ่งส่วนใหญ่ได้แก่ เครื่องโทรศัพท์สาธารณะให้เช่า คิดเป็นร้อยละ 75.26
ตามที่บริษัทได้ทำสัญญาให้เช่ากับ ทีโอที และ
ลูกหนี้และตั๋วเงินรับการค้าระยะยาวจากกิจการที่เกี่ยวข้องกัน จำนวน 405.33 ล้านบาท
คิดเป็นร้อยละ 39 ของสินทรัพย์ไม่หมุนเวียน อันเกิดจากการขายและบริการงานโครงการ
Broadband Service ให้แก่ ทริปเปิลที โดย ณ วันที่ 31 ธันวาคม 2549
บริษัทได้ทำการติดตั้งเครื่องโทรศัพท์สาธารณะแล้วจำนวน 11,742 เครื่อง ในการนี้ ณ วันที่ 31
ธันวาคม 2548 และ 2549 บริษัทมีเครื่องโทรศัพท์สาธารณะเพิ่มขึ้นสุทธิ จำนวน 26.80 ล้านบาท
และลดลงสุทธิจำนวน 47.24 ล้านบาท ตามลำดับ ทั้งนี้ ในปี 2547
บริษัทได้มีนโยบายจัดหาเครื่องโทรศัพท์สาธารณะจากประเทศจีน
เพื่อติดตั้งในเขตพื้นที่ภาคตะวันออกเฉียงเหนือและภาคใต้
ซึ่งมีราคาต่ำกว่าซื้อเครื่องโทรศัพท์จากประเทศอิตาลีเพื่อติดตั้งในเขตพื้นที่ภาคกลาง
และเขตกรุงเทพฯและปริมณฑล ซึ่งจะส่งผลให้บริษัทมีต้นทุนค่าเครื่องโทรศัพท์โดยรวมต่ำลง ในปี
2548 บริษัทไม่มีการสั่งซื้อเครื่องโทรศัพท์สาธารณะจากประเทศจีน
เนื่องจากบริษัทมีจำนวนเครื่องโทรศัพท์สาธารณะเพียงพอในการติดตั้งในพื้นที่ภาคใต้และในพื้นที่ภาคตะวันออกเฉียงเหนือ
แต่บริษัทได้สั่งเครื่องโทรศัพท์สาธารณะจากอิตาลีเพิ่มเพื่อติดตั้งในภาคกลางและกรุงเทพฯ
และปริมณฑล นอกจากนี้
บริษัทมีเงินฝากกับสถาบันการเงินเพื่อใช้เป็นประกันในการออกเอกสารทางการเงินเพื่อการประมูลงาน
ค้ำประกันการปฏิบัติงานตามสัญญา การรับประกันผลงานตามสัญญา การรับเงินล่วงหน้าค่าสินค้า
การทำสัญญาซื้อขายเงินตราต่างประเทศล่วงหน้า (Forward Contract)
และการจัดทำเอกสารเพื่อสั่งซื้อสินค้าทั้งในประเทศและต่างประเทศ (Letter of credit
(L/C) และ Domestic L/C (DL/C)) นอกจากนั้น
บริษัทมีเงินลงทุนระยะยาวในลักษณะหลักทรัพย์เผื่อขาย โดยมีรายละเอียดดังต่อไปนี้

(หน่วย : พันบาท)

+--------------------+----------+--------+----------+-------+---------+
| หลักทรัพย์            | จำนวน    | 31     |          | 31    |         |
|                    |          | ธันวาคม |          | ธ     |         |
|                    |          | 2548   |          | ันวาคม |         |
|                    |          |        |          | 2549  |         |
+--------------------+----------+--------+----------+-------+---------+
|                    |          | ราคาทุน | รา       | ร     | ราค     |
|                    |          |        | คาตามบัญชี | าคาทุน | าตามบัญชี |
+--------------------+----------+--------+----------+-------+---------+
| หุ้นสามัญบมจ. ทีทีแอนด์ที | 11       | 58,732 | 36,594   | 5     | 11,959  |
| (TT&T)             | ,958,649 |        |          | 8,732 |         |
|                    | หุ้น       |        |          |       |         |
+--------------------+----------+--------+----------+-------+---------+
| ใบสำคัญแสดงสิทธิของ   | 16       | -      | 32,464   | -     | -       |
| TT&T (TT&T-W )     | ,071,432 |        |          |       |         |
|                    | หน่วย (ณ  |        |          |       |         |
|                    | 31 ธ.ค.  |        |          |       |         |
|                    | 48)      |        |          |       |         |
|                    |          |        |          |       |         |
|                    | 0 หน่วย   |        |          |       |         |
|                    |          |        |          |       |         |
|                    | (ณ 30    |        |          |       |         |
|                    | มิ.ย. 49) |        |          |       |         |
+--------------------+----------+--------+----------+-------+---------+
| รวม                |          | 58,732 | 69,058   | 5     | 11.959  |
|                    |          |        |          | 8,732 |         |
+--------------------+----------+--------+----------+-------+---------+

หมายเหตุ: ในระยะเวลา 6 เดือนแรกของปี 2549 บริษัทได้ขายใบสำคัญแสดงสิทธิ จำนวน
16,071,432 หน่วย ในตลาดหลักทรัพย์แห่งประเทศไทย

หนี้สิน

จากงบการเงินเสมือน ณ วันที่ 31 ธันวาคม 2548 และจากงบการเงินรวม ณ 31 ธันวาคม 2549
บริษัทมีหนี้สินรวมจำนวน 1,177.29 ล้านบาท และจำนวน 2,243.98 ล้านบาท ตามลำดับ
เพิ่มขึ้นร้อยละ 90.60 โดย ณ วันที่ 31 ธันวาคม 2549 บริษัทมีหนี้สินหมุนเวียนประมาณร้อยละ
65.99 ของหนี้สินรวม สำหรับรอบบัญชีสิ้นสุด ณ วันที่ 31 ธันวาคม 2548 และ 2549
หนี้สินหมุนเวียนส่วนใหญ่ ได้แก่ เจ้าหนี้การค้า (ซึ่งเป็นเจ้าหนี้บริษัทผู้จำหน่ายอุปกรณ์โทรคมนาคม)
เงินรับล่วงหน้า เจ้าหนี้ทรัสต์รีซีท (ซึ่งได้แก่เจ้าหนี้สถาบันการเงินต่างๆ)
เงินเบิกเกินบัญชีและเงินกู้ยืมระยะสั้นจากสถาบันการเงิน และต้นทุนโครงการค้างจ่าย ทั้งนี้
เงินรับล่วงหน้าเกิดจากการจ่ายค่ามัดจำจากทีทีแอนด์ทีตามเงื่อนไขในสัญญาโครงการระบบบริการลูกค้าและใบแจ้งหนี้
เท่ากับร้อยละ 20 ของมูลค่าโครงการทั้งหมด ซึ่งเท่ากับ 5.2 ล้านเหรียญสหรัฐ ในช่วงปลายปี
2547 และไตรมาสแรกของปี 2548
โดยเงินรับล่วงหน้าดังกล่าวจะถูกทยอยตัดออกเป็นรายได้รับตามความคืบหน้าของโครงการ
สำหรับเจ้าหนี้การค้า
และเจ้าหนี้ทรัสต์รีซีทจะเพิ่มขึ้นตามปริมาณการซื้อขายและให้บริการของบริษัทที่เติบโตขึ้น
ซึ่งในการดำเนินธุรกิจจัดหา ออกแบบและวางระบบสื่อสารโทรคมนาคม
บริษัทจำเป็นต้องมีการนำเข้าอุปกรณ์สื่อสารโทรคมนาคมจากต่างประเทศ ณ วันที่ 31 ธันวาคม
2549 เจ้าหนี้ทรัสต์รีซีทเพิ่มขึ้นจำนวน 38.13 ล้านบาท ในขณะที่เจ้าหนี้การค้าเพิ่มขึ้นจำนวน
338.03 ล้านบาท นอกจากนั้น บริษัทยังมีเจ้าหนี้การค้าที่เกิดจากการซื้อโทรศัพท์สาธารณะ
โดยมีเงื่อนไขการผ่อนชำระ เฉลี่ย 24 ถึง 30 เดือน และที่ผ่านมา
บริษัทไม่เคยผิดนัดชำระหนี้แต่อย่างใด ทั้งนี้ ณ วันที่ 31 ธันวาคม 2548 และ 31 ธันวาคม 2549
บริษัทมีอัตราส่วนหมุนเวียนเจ้าหนี้เฉลี่ย เท่ากับ 143 วัน และ 86 วัน
ซึ่งบริษัทมีสภาพคล่องมากขึ้นจึงชำระหนี้เจ้าหนี้การค้าเร็วขึ้นเพื่อลดภาระดอกเบี้ยอันเกิดจากการเปิด
L/C และ DL/C

บริษัทมีนโยบายในการบริหารระยะเวลาการชำระเงินแก่เจ้าหนี้การค้า หรือ
เจ้าหนี้ทรัสต์รีซีทให้สอดคล้อง หรือ เท่ากับระยะเวลาการเรียกเก็บเงินจากลูกหนี้การค้าของบริษัท
(Back to Back Policy) โดยจะบริหารเป็นรายโครงการ (Self Funding Project) ทั้งนี้
เพื่อเป็นการควบคุมต้นทุนทางการเงินของบริษัทอย่างรัดกุม อย่างไรก็ตาม ในกรณีของลูกหนี้การค้า
ที่เป็นหน่วยงานรัฐบาล บริษัทไม่สามารถกำหนดระยะเวลาการเรียกเก็บหนี้ได้
จึงเป็นผลให้บริษัทมีต้นทุนค่าธรรมเนียมเจ้าหนี้
ทรัสต์รีซีทเพิ่มมากขึ้นในช่วงระหว่างปี 2546-2547 แต่ก็อยู่ในวงเงินที่สามารถควบคุมได้

ณ วันที่ 31 ธันวาคม 2548 บริษัทมีเงินกู้ยืมระยะยาวจากธนาคารกรุงไทย จำกัด (มหาชน)
(“ธนาคารกรุงไทย”) จำนวน 68.77 ล้านบาท และวันที่ 31 ธันวาคม 2549
บริษัทมีเงินกู้ยืมระยะยาวจากธนาคารกรุงไทย จำกัด (มหาชน) (“ธนาคารกรุงไทย”) และ
ธนาคารกสิกรไทย จำกัด (มหาชน ) ( “ ธนาคารกสิกรไทย” )จำนวน 48.37 ล้านบาท
เพื่อใช้ในการดำเนินงานโครงการจัดหาและติดตั้งเครื่องโทรศัพท์สาธารณะตามโครงการของ ทีโอที
โดยมีกำหนดชำระเงินต้นงวดแรกในกลางปี 2548 และ ต้นปี 2550 ตามลำดับ ทั้งนี้
บริษัทได้มีการโอนสิทธิเรียกร้องการรับชำระเงินตามสัญญาจาก ทีโอที ให้แก่ธนาคารกรุงไทย และ
ธนาคารกสิกรไทย เพื่อเป็นหลักประกันวงเงินกู้ยืมระยะยาวดังกล่าว นอกจากนี้ ธนาคารกรุงไทย
และ
ธนาคารกสิกรไทยได้กำหนดเงื่อนไขห้ามบริษัทก่อหนี้สินเพิ่มเว้นแต่จะได้รับความเห็นชอบจากธนาคารก่อน
โดยไม่นับรวมการก่อหนี้เพื่อใช้ในการดำเนินกิจการทางการค้าปกติของบริษัทในจำนวนรวมกันไม่เกินกว่า
60 ล้านบาท และ 100 ล้านบาท ตามลำดับ หรือการก่อหนี้สินในลักษณะ Self Funding
Project อย่างไรก็ตาม
บริษัทมีนโยบายในการกู้เงินเพื่อใช้ในการบริหารโครงการของบริษัทในลักษณะ Self Funding
Project ทั้งหมด ดังนั้น เงื่อนไขการห้ามก่อหนี้ของธนาคารดังกล่าว
จึงไม่กระทบต่อการดำเนินงานของบริษัทแต่อย่างใด นอกจากนี้ ณ 31 ธันวาคม 2549
บริษัทมีเจ้าหนี้และตั๋วเงินจ่ายการค้าระยะยาว – กิจการที่ไม่เกี่ยวข้องกัน จำนวน 714.71
อันเกิดจากการขายและบริการงานโครงการ Broadband Service ให้แก่ ทริปเปิลที
ซึ่งมีกำหนดทยอยจ่ายชำระให้เเสร็จสิ้นภายใน 36 เดือน

ส่วนของผู้ถือหุ้น

ณ วันที่ 20 กุมภาพันธ์ 2547 บริษัทได้จดทะเบียนเปลี่ยนแปลงมูลค่าหุ้นที่ตราไว้จากเดิมมูลค่าหุ้นละ
100 บาทเป็นหุ้นละ 1 บาท และเมื่อวันที่ 30 กันยายน 2547
ที่ประชุมคณะกรรมการได้มีมติอนุมัติการเพิ่มทุนจดทะเบียนจาก 100
ล้านบาท เป็น 685 ล้านบาท
พร้อมทั้งมีมติให้บริษัทจ่ายเงินปันผลระหว่างกาลโดยการออกหุ้นปันผลให้แก่ผู้ถือหุ้นเดิม ในสัดส่วน
1 หุ้นเดิมต่อ 3 หุ้นปันผล จำนวนรวม 300 ล้านหุ้น
ส่งผลให้บริษัทมีทุนที่ออกและเรียกชำระแล้วเพิ่มขึ้นเป็น 400 ล้านบาท และ
มีกำไรสะสมที่ยังไม่ได้จัดสรรลดลง 300 ล้านบาท
ซึ่งบริษัทได้จดทะเบียนเพิ่มทุนกับกระทรวงพาณิชย์แล้วเสร็จในวันที่ 5 พฤศจิกายน 2547
ต่อมาเมื่อวันที่ 15 ธันวาคม 2547 บริษัทได้จดทะเบียนเพิ่มทุนเรียกชำระแล้วจำนวน 125 ล้านบาท
เป็น 525
ล้านบาท โดยเสนอขายหุ้นเพิ่มทุนให้แก่กองทุน Knight Thai Technology Fund ดังนั้น ณ วันที่
31 ธันวาคม 2547 บริษัทมีส่วนของ
ผู้ถือหุ้นรวม เท่ากับ 990.85 ล้านบาท โดยมีกำไรสะสมที่สำรองตามกฎหมาย 20.68 ล้านบาท
และกำไรสะสมที่ยังไม่ได้จัดสรรจำนวน 333.49 ล้านบาท
และกำไรที่ยังไม่เกิดขึ้นจริงจากการเปลี่ยนแปลงมูลค่าของเงินลงทุนในหลักทรัพย์เผื่อขาย จำนวน
43.57 ล้านบาท

เมื่อวันที่ 9 มีนาคม 2548 ที่ประชุมวิสามัญผู้ถือหุ้น ครั้งที่ 1/2548
ได้มีมติอนุมัติให้บริษัทเพิ่มทุนจดทะเบียนเป็นจำนวน 726.25 ล้านบาท
เพื่อรองรับการเสนอขายหุ้นสามัญเพิ่มทุนต่อประชาชน
การเสนอขายหุ้นสามัญเพิ่มทุนและใบสำคัญแสดงสิทธิที่จะซื้อหุ้นสามัญต่อกรรมการและพนักงาน
ซึ่งบริษัทได้จดทะเบียนเพิ่มทุนกับกระทรวงพาณิชย์แล้วเสร็จในวันที่ 24 มีนาคม 2548 ทั้งนี้เมื่อวันที่
6 – 8 กันยายน 2549 บริษัทได้เสนอขายหุ้นต่อประชาชน จำนวน 175,000,000 หุ้น
ทำให้บริษัทมีจำนวนหุ้นสามัญที่เรียกชำระแล้วเป็นจำนวน 700,000,000 หุ้น และเมื่อวันที่ 19
ตุลาคม 2549 ที่ประชุมคณะกรรมการ ครั้งที่ 8/2549
มีมติให้บริษัทดำเนินการเสนอขายหุ้นสามัญตามโครงการจำนวน 1 ล้านหุ้น และ
เสนอขายใบสำคัญแสดงสิทธิจำนวน 21.25 ล้านหน่วยให้แก่กรรมการและพนักงานในระหว่างวันที่
30 – 31 ตุลาคม 2549 ดังนั้นเมื่อวันที่ 3 พฤศจิกายน 2549
บริษัทได้เสนอขายหุ้นสามัญเพิ่มทุนที่เป็นโครงการต่อเนื่อง 5 ปี
ต่อกรรมการและพนักงานของบริษัทจำนวน 1,000,000 หุ้น มูลค่าที่ตราไว้หุ้นละ 1 บาท
ในราคาเสนอขายหุ้นละ 1.00 บาท ดังนั้น ณ วันที่ 31 ธันวาคม 2549
บริษัทมีทุนจดทะเบียนทั้งหมด 726.25 ล้านบาท และทุนเรียกชำระแล้วจำนวน 701 ล้านบาท
โดยมีส่วนของผู้ถือหุ้นรวมจำนวน 1,830.85 ล้านบาท เพิ่มขึ้นจำนวน 585.68 ล้านบาท
เมื่อเปรียบเทียบกับงบการเงินเสมือน ณ 31 ธันวาคม 2548

สภาพคล่อง

เนื่องจากบริษัทไม่ได้จัดทำงบกระแสเงินสดรวมประหนึ่งทำใหม่ ดังนั้น
การวิเคราะห์งบกระแสเงินสดในปี 2548 จะใช้งบการเงินรวมของบริษัท สำหรับรอบบัญชีปี 2548
บริษัทมีกระแสเงินสดสุทธิ 229.18 ล้านบาท โดยมีสาเหตุหลักจากการลดลงของเจ้าหนี้การค้า
จำนวนสุทธิ 187.51 ล้านบาท ซึ่งส่งผลให้บริษัทมีกระแสเงินสดจากกิจกรรมดำเนินงานติดลบ
จำนวน 17.52 ล้านบาท และเจ้าหนี้ทรัสต์รีซีทลดลง จำนวน 34.27 ล้านบาท
ซึ่งส่งผลให้กระแสเงินสดจากกิจกรรมจัดหาเงินติดลบ จำนวน 51.61 ล้านบาท นอกจากนั้น
บริษัทมีกระแสเงินสดจากกิจกรรมลงทุน 298.31 ล้านบาท ส่วนใหญ่เกิดจากการลงทุนในบริษัทย่อย
อย่างไรก็ตาม เงินสดสุทธิ ณ วันที่ 31 ธันวาคม 2548 เหลือเท่ากับ 691.85 ล้านบาท

เมื่อพิจารณาจากงบการเงินรวม ปี 2549 บริษัทมีกระแสเงินสดสุทธิ 70.67 ล้านบาท
โดยมีสาเหตุหลักจากการจ่ายชำระเงินเงินมัดจำสินค้า การซื้อสินค้า
และการเพิ่มขึ้นของมูลค่างานที่แล้วเสร็จแต่ยังไม่ถึงกำหนดชำระ
ซึ่งส่งผลให้บริษัทมีกระแสเงินสดจากกิจกรรมดำเนินงานติดลบ จำนวน 112.11 ล้านบาท
การลงทุนในเครื่องโทรศัพท์สาธารณะ จำนวน 58.41 ล้านบาท
ซึ่งส่งผลให้กระแสเงินสดจากกิจกรรมลงทุนติดลบ จำนวน 84.56 ล้านบาท ในขณะที่
บริษัทมีกระแสเงินสดจากกิจกรรมจัดหาเงินเพิ่มขึ้น จำนวน 318.95 ล้านบาท
โดยมีสาเหตุจากเงินสดรับจากการเพิ่มทุนอันเนื่องจากบริษัทได้นำหุ้นสามัญเข้าเสนอขายในตลาดหลักทรัพย์เป็นครั้งแรกจำนวน
175 ล้านหุ้น ในราคาหุ้นละ 3.20 บาท รวมเป็นเงิน 560 ล้านบาท และในปี 2549
บริษัทและบริษัทย่อยได้มีการจ่ายเงินปันผลจำนวน 276.79 ล้านบาท
ซึ่งแบ่งเป็นการจ่ายเงินปันผลของบริษัทจำนวน 91 ล้านบาท และ
จ่ายเงินปันผลค้างจ่ายของบริษัทย่อยจำนวน 185.79 ล้านบาท โดย ณ 31 ธันวาคม 2549
บริษัทมีกระแสเงินสดสุทธิลดลงจำนวน 158.50 ล้านบาท
ทำให้มีเงินสดและรายการเทียบเท่าเงินสดทั้งสิ้นจำนวน 762.52 ล้านบาท

บริษัทมีนโยบายบริหารเงินทุนหมุนเวียนโดยการบริหารระยะเวลาเก็บหนี้
และระยะเวลาชำระหนี้ของแต่ละโครงการให้สอดคล้องกัน
เพื่อป้องกันปัญหาการขาดสภาพคล่องทางการเงิน
เนื่องจากบริษัทมีความสัมพันธ์อันดีกับผู้จำหน่ายอุปกรณ์ และผู้รับจ้าง
จึงสามารถเจรจาเงื่อนไขการชำระเงินที่เอื้อประโยชน์สูงสุดต่อบริษัทได้
เมื่อพิจารณาจากงบการเงินรวม ณ วันที่ 31 ธันวาคม 2548 และงบการเงินรวม ณ วันที่ 31
ธันวาคม 2549 บริษัทมีอัตราส่วนสภาพคล่องเท่ากับ 1.39 เท่า และ 2.05 เท่า ตามลำดับ
สาเหตุที่ทำให้บริษัทมีสภาพคล่องดีขึ้นในปี 2548 เนื่องจากการเพิ่มทุนในปี 2547
เงินสดรับจากการลงทุนในบริษัทย่อย
และจากการนำหุ้นสามัญเข้าเสนอขายในตลาดหลักทรัพย์เป็นครั้งแรกจำนวน 175 ล้านหุ้น
ในราคาหุ้นละ 3.20 บาท รวมเป็นเงิน 560 ล้านบาท ในปี 2549
และบริษัทลดภาระหนี้โดยการจ่ายชำระเจ้าหนี้ทรัสต์รีซีท
และจ่ายชำระค่าอุปกรณ์สำหรับงานโครงการให้แก่เจ้าหนี้การค้า
ส่งผลให้บริษัทมีหนี้สินหมุนเวียนต่ำกว่าสินทรัพย์หมุนเวียน ทั้งนี้ ณ วันที่ 31 ธันวาคม 2548 และวันที่
31 ธันวาคม 2549 บริษัทมีอัตราส่วนสภาพคล่องหมุนเร็วของบริษัท เท่ากับ 1.10 เท่า และ 1.42
เท่า ตามลำดับ ซึ่งเป็นผลมาจากการนำหุ้นสามัญเข้าเสนอขายในตลาดหลักทรัพย์
รวมทั้งบริษัทได้มีการชำระหนี้เร็วขึ้นเพื่อลดต้นทุนดอกเบี้ย

รายจ่ายเงินลงทุน

สำหรับระยะเวลาบัญชีปี 2547 และ 2548 บริษัทลงทุนซื้อโทรศัพท์สาธารณะเพิ่มเติมจำนวน
287.85 ล้านบาท และจำนวน 79.89 ล้านบาท ตามลำดับ ซึ่ง ณ วันที่ 31 ธันวาคม 2549
บริษัทคาดว่าจะมีแผนการใช้เงินลงทุนในการดำเนินงานให้เช่าโทรศัพท์สาธารณะที่เหลืออยู่สำหรับทั้ง
3 โครงการ อีก 745.31 ล้านบาท โดยประมาณ
บริษัทคาดว่าจะใช้เงินจากการระดมเงินทุนครั้งนี้ส่วนหนึ่งและเงินกู้บางส่วนในการลงทุนในโทรศัพท์สาธารณะ

แหล่งที่มาของเงินลงทุน

เมื่อพิจารณาจากงบการเงินรวม สำหรับปี 2548 และปี 2549 บริษัทมีอัตราหนี้สินต่อส่วนของผู้ถือหุ้น
1.20 เท่า และ 1.23 เท่า ตามลำดับ บริษัทมีนโยบายหาแหล่งเงินทุนทั้งจากเจ้าหนี้ทางการค้า
และสถาบันการเงิน

รายละเอียดของเงินกู้ยืมจากสถาบันการเงิน ณ วันที่ 31 ธันวาคม 2548 และวันที่ 31 ธันวาคม
2549 ดังนี้

(หน่วย: ล้านบาท)

+----------+----------+--------+-------------------+--------+-------+
| สถา      | ประเ     | อัตร    | หลักประกัน          | ภาระหนี้ |       |
| บันการเงิน | ภทเงินกู้ยืม | าดอกเบ |                   |        |       |
|          |          | ี้ย/ค่าธร |                   |        |       |
|          |          | รมเนียม |                   |        |       |
|          |          |        |                   |        |       |
|          |          | (      |                   |        |       |
|          |          | ร้อยละ) |                   |        |       |
+==========+==========+========+===================+========+=======+
|          |          |        |                   | 31     | 31    |
|          |          |        |                   | ธ.ค.   | ธ.ค.  |
|          |          |        |                   | 2548   | 2549  |
+----------+----------+--------+-------------------+--------+-------+
| ธ.กรุงเทพ | เงินเ     | MOR    | ค้ำประกันโดย จัสมิน   | 0.07   | 14.07 |
|          | บิกเกินบัญชี |        | อินเตอร์เนชั่นแนล     |        |       |
|          | *        |        |                   |        |       |
+----------+----------+--------+-------------------+--------+-------+
|          | หนังส     | 1.75   | สิทธิเ              | 539.99 | 3     |
|          | ือค้ำประกัน |        | รียกร้องในลูกหนี้การค้า |        | 50.62 |
|          | (2548:   |        |                   |        |       |
|          | 46 ฉบับ   |        | สิทธิเ              |        |       |
|          |          |        | รียกร้องในบัญชีเงินฝาก |        |       |
|          | 2549: 57 |        |                   |        |       |
|          | ฉบับ)     |        |                   |        |       |
+----------+----------+--------+-------------------+--------+-------+
|          | P/N      | MLR    | สิทธิเ              | 289.12 | 19.68 |
|          |          |        | รียกร้องในลูกหนี้การค้า |        |       |
+----------+----------+--------+-------------------+--------+-------+
| ธ.กรุงไทย | เงินกู้ย    | MLR    | สิทธิเ              | 79.18  | 68.77 |
|          | ืมระยะยาว |        | รียกร้องในลูกหนี้การค้า |        |       |
|          |          |        |                   |        |       |
|          |          |        | สิทธิการรับเ         |        |       |
|          |          |        | งินในตราสารค้ำประกัน |        |       |
|          |          |        |                   |        |       |
|          |          |        | สิทธิเ              |        |       |
|          |          |        | รียกร้องในบัญชีเงินฝาก |        |       |
+----------+----------+--------+-------------------+--------+-------+
|          | หนังส     | 1.75   | สิทธิเ              | 2.07   | 0.25  |
|          | ือค้ำประกัน |        | รียกร้องในบัญชีเงินฝาก |        |       |
|          |          |        |                   |        |       |
|          | ( 2548:  |        |                   |        |       |
|          | 12 ฉบับ   |        |                   |        |       |
|          |          |        |                   |        |       |
|          | 2549 :   |        |                   |        |       |
|          | 14 ฉบับ)  |        |                   |        |       |
+----------+----------+--------+-------------------+--------+-------+
| ธ.       | หนังส     | 2.50   | สิทธิเ              | 0.37   | 0.37  |
| แสตนดาร์ด | ือค้ำประกัน |        | รียกร้องในบัญชีเงินฝาก |        |       |
| ชาร์เต    |          |        |                   |        |       |
| อร์ดนครธน | (2548: 6 |        |                   |        |       |
|          | ฉบับ      |        |                   |        |       |
|          |          |        |                   |        |       |
|          | 2549: 6  |        |                   |        |       |
|          | ฉบับ)     |        |                   |        |       |
+----------+----------+--------+-------------------+--------+-------+
|          |          |        |                   |        |       |
+----------+----------+--------+-------------------+--------+-------+
| ธ.       | หนังส     | 1.50   | สิทธิเ              | 6.07   | 45.11 |
| นค       | ือค้ำประกัน |        | รียกร้องในบัญชีเงินฝาก |        |       |
| รหลวงไทย |          |        |                   |        |       |
|          | (2548: 8 |        |                   |        |       |
|          | ฉบับ      |        |                   |        |       |
|          |          |        |                   |        |       |
|          | 2549: 5  |        |                   |        |       |
|          | ฉบับ)     |        |                   |        |       |
+----------+----------+--------+-------------------+--------+-------+
| ธ.       | เงินเ     | MO     | -                 | 0.89   | -     |
| กสิกรไทย  | บิกเกินบัญชี | R+0.5% |                   |        |       |
+----------+----------+--------+-------------------+--------+-------+
|          | เง       | MLR    | สิทธิเ              | -      | 30.00 |
|          | ินกู้ระยะสั้น |        | รียกร้องในลูกหนี้การค้า |        |       |
+----------+----------+--------+-------------------+--------+-------+
|          | หนังส     | 1.5    | สิทธิเ              | 142.93 | 2     |
|          | ือค้ำประกัน | 0-2.50 | รียกร้องในลูกหนี้การค้า |        | 30.65 |
|          |          |        |                   |        |       |
|          | ( 2548:  |        |                   |        |       |
|          | 54 ฉบับ   |        |                   |        |       |
|          |          |        |                   |        |       |
|          | 2549:    |        |                   |        |       |
|          | 46ฉบับ)   |        |                   |        |       |
+----------+----------+--------+-------------------+--------+-------+
|          | DL/C หรือ |        | สิทธิเ              | 88.02  | 1     |
|          | L/C,T/R  |        | รียกร้องในลูกหนี้การค้า |        | 07.93 |
+----------+----------+--------+-------------------+--------+-------+
| รวมเงินก  |          |        |                   | 1,     | 8     |
| ู้ยืมจากสถา |          |        |                   | 148.72 | 67.45 |
| บันการเงิน |          |        |                   |        |       |
+----------+----------+--------+-------------------+--------+-------+

หมายเหตุ * บริษัทมีเงินกู้เบิกเกินบัญชีจากธนาคารพาณิชย์ที่ใช้การค้ำประกันโดยจัสมิน
อินเตอร์เนชั่นแนล ซึ่งเป็นวงเงินที่เกิดขึ้นในอดีตต่อเนื่องถึงปัจจุบัน

นอกจากนี้ บริษัทมีวงเงินกู้ยืมจากธนาคารกรุงเทพ จำกัด (มหาชน)
สำหรับใช้เป็นเงินทุนหมุนเวียนในการดำเนินโครงการระบบบริการลูกค้าและใบแจ้งหนี้
และได้โอนสิทธิรับเงินค่างานทั้ง 100% เป็นหลักประกันการกู้ยืม
โดยมีรายละเอียดวงเงินสินเชื่อปรากฎดังนี้

+-------------+----------+--------+-----------------+----------------+
| ประเภทสินเชื่อ | วงเงิน    | ค่าธ    | ระยะเวลา        | หลักประกัน       |
|             |          | รรมเนีย |                 |                |
|             | (ล้านบาท) | ม/อัตรา |                 |                |
|             |          | ดอกเบี้ย |                 |                |
+=============+==========+========+=================+================+
|             |          |        |                 |                |
+-------------+----------+--------+-----------------+----------------+
| 1. DL/C     | 85       | 1/8%   | 80              | โอ             |
|             |          | ต่อเดือน | วัน              | นสิทธิรับเงินค่างาน |
|             |          |        | นับจากออกใบแจ้งหนี้ | 100%           |
|             |          |        |                 | ไ              |
|             |          |        |                 | ม่รวมภาษีมูลค่าเพิ่ม |
|             |          |        |                 | มูลค่า 20.8      |
|             |          |        |                 | ล้านเหรียญสหรัฐ   |
|             |          |        |                 | เป็นหลักประกัน    |
+-------------+----------+--------+-----------------+----------------+
| 2.          | 640      | MLR    | วงเงิน 18 เดือน   |                |
| ตั๋วสัญญาใช้เงิน |          |        | น               |                |
|             |          |        | ับจากเบิกใช้ครั้งแรก |                |
|             |          |        | ตั๋วแต่ละฉบับ ไม่เกิน |                |
|             |          |        | 180 วัน          |                |
+-------------+----------+--------+-----------------+----------------+
| 3. Forward  | 7.5      | N.A.   | แต่ละฉบับไม่เกิน 6  |                |
| Contract    | ล้านเ     |        | เดือน            |                |
|             | หรียญสหรัฐ |        |                 |                |
+-------------+----------+--------+-----------------+----------------+
| 4.          | 53.3     | 1.25%  | 12 เดือนนับจาก    | เงินฝากร้อยละ 5  |
| หนังสือค      |          | ต่อปี    | Warranty        | ของมูล          |
| ้ำประกันผลงาน |          |        | Effective Date  | ค่าหนังสือค้ำประกัน |
+-------------+----------+--------+-----------------+----------------+

 ภาระผูกพัน

ณ วันที่ 31 ธันวาคม 2549
บริษัทมีภาระผูกพันตามหนังสือค้ำประกันที่ออกโดยธนาคารในนามของบริษัทที่เหลืออยู่ประมาณ
627.60 ล้านบาท เพื่อใช้ในการยื่นซองประมูล การปฏิบัติตามสัญญา การรับประกันผลงานตามสัญญา
และการรับเงินล่วงหน้าค่าสินค้า ซึ่งมีระยะเวลาการเพิกถอนตามที่ระบุไว้ในสัญญา

บริษัทยังมีภาระผูกพันตามสัญญาเช่าสำนักงานและสัญญาให้บริการสำนักงานที่จะต้องชำระ ในปี 2549
ถึงปี 2550 จำนวน 11.9 ล้านบาท นอกจากนั้น บริษัทยังมีภาระผูกพันเกี่ยวกับการซื้ออุปกรณ์
จำนวน 67.50 ล้านบาท

สำหรับการบริหารความเสี่ยงจากอัตราแลกเปลี่ยนในการดำเนินธุรกิจงานโครงการของบริษัทและธุรกิจอุปกรณ์เครื่องมือวัด
บริษัทมีนโยบายในการป้องกันความเสี่ยงจากอัตราแลกเปลี่ยนที่อาจเกิดขึ้นจากการซื้อสินค้าหรืออุปกรณ์จากต่างประเทศ
แบ่งออกเป็น 2 ลักษณะ ได้แก่ 1) ในกรณีที่บริษัททำสัญญากับลูกค้าเป็นสกุลเงินบาท
บริษัทจะทำสัญญาซื้อเงินตราต่างประเทศล่วงหน้า (Forward Contract)
เพื่อลดความเสี่ยงจากอัตราแลกเปลี่ยน และ 2)
ในกรณีที่บริษัททำสัญญากับลูกค้าเป็นสกุลเงินต่างประเทศ
บริษัทจะกำหนดอัตราแลกเปลี่ยนในการชำระเงินในลักษณะของ Back to Back กล่าวคือ
กำหนดใช้อัตราแลกเปลี่ยนเดียวกันระหว่าง บริษัทกับผู้ผลิต
และบริษัทกับลูกค้าเพื่อเป็นการป้องกันความเสี่ยงดังกล่าวข้างต้น

สำหรับธุรกิจโทรศัพท์สาธารณะ บริษัทมีการสั่งซื้อเครื่องโทรศัพท์สาธารณะจากต่างประเทศเป็นงวดๆ
ตามแผนการติดตั้งและส่งมอบเครื่องโทรศัพท์สาธารณะแก่ทีโอที ในสัญญาฉบับที่ 1
บริษัทสั่งซื้อโทรศัพท์สาธารณะเป็นสกุลเงินต่างประเทศ โดยมีเงื่อนไขในการผ่อนชำระค่าสินค้า 24
ถึง 30 เดือน ซึ่งบริษัทป้องกันความเสี่ยงโดยทำสัญญาซื้อเงินตราต่างประเทศล่วงหน้า (Forward
Contract) ส่วนสัญญาฉบับที่ 2 และ ฉบับที่ 3
บริษัททำสัญญาซื้อโทรศัพท์สาธารณะจากบริษัทผู้ผลิตเป็นสกุลเงินบาท
จึงไม่มีความเสี่ยงจากอัตราแลกเปลี่ยน

สำหรับสยามเทลเทค พบว่า โครงการ CC&B
สยามเทลเทคจะได้รับชำระเงินตามส่วนงานที่ส่งมอบเป็นเงินบาท
ตามอัตราแลกเปลี่ยนอ้างอิงของธนาคารกสิกรไทยในช่วงระยะเวลา 15
วันก่อนการชำระเงินในแต่ละงวด อัตราแลกเปลี่ยนอาจผันผวนตลอดอายุโครงการ ทั้งนี้
สยามเทลเทคมีนโยบายการบริหารความเสี่ยงจากอัตราแลกเปลี่ยนเป็น 2 ลักษณะ ได้แก่
การบริหารความเสี่ยงในลักษณะของ Back to Back กับบริษัทผู้ผลิตในประเทศ
และการบริหารความเสี่ยงโดยการทำสัญญาซื้อขายเงินตราล่วงหน้า (Forward Contract)
ซึ่งจะใช้ในกรณีของการซื้อขายกับบริษัทผู้ผลิตต่างประเทศ

อย่างไรก็ตาม
บริษัทยังคงได้รับผลกระทบทางบัญชีจากอัตราแลกเปลี่ยนอันเนื่องมาจากการที่รายการซื้อและขายสินค้ามิได้เกิดขึ้นในงวดบัญชีเดียวกัน
ทำให้ ณ วันปิดงวดบัญชี จะมียอดสินค้าที่ต้องบันทึกตามอัตราแลกเปลี่ยน ณ
วันปิดงวดซึ่งอาจมีผลแตกต่างกับที่กำหนดกับคู่ค้าอันทำให้เกิดผลกำไรหรือขาดทุนจากอัตราแลกเปลี่ยนระหว่างอัตราแลกเปลี่ยนที่บันทึกบัญชีกับอัตราแลกเปลี่ยนรับหรือจ่ายเงินสดที่ตกลงกับคู่ค้า
ซึ่งการบันทึกบัญชีดังกล่าวเป็นไปตามหลักของประมวลรัษฎากร และ มาตรฐานการบัญชีที่รับรองทั่วไป

ณ วันที่ 31 ธันวาคม 2549 บริษัทมีลูกหนี้อยู่ในเงินตราต่างประเทศจำนวน 25.17
ล้านเหรียญสหรัฐ และหนี้สินซึ่งอยู่ในสกุลเงินเหรียญสหรัฐ จำนวน 33.34 ล้านเหรียญสหรัฐ
และสกุลเงินยูโร จำนวน 0.00 ล้านยูโร
ในขณะที่บริษัทมีหนี้สินที่เป็นเงินตราต่างประเทศที่ครบกำหนดภายใน 1 ปี
และยังไม่ได้มีการทำสัญญาป้องกันความเสี่ยงด้านอัตราแลกเปลี่ยนไว้อยู่ในสกุลเงินเหรียญสหรัฐ
31.65 ล้านเหรียญสหรัฐ เงินยูโรจำนวน 0.00 ล้านยูโร
ซึ่งรายการดังกล่าวมีบางสัญญาที่มีเงื่อนไขยืนยันอัตราแลกเปลี่ยนทั้งด้านลูกหนี้และเจ้าหนี้ในอัตราแลกเปลี่ยนเดียวกัน
และบางสัญญาจะมีการทยอยทำสัญญาซื้อขายอัตราแลกเปลี่ยนล่วงหน้าตามนโยบายข้างต้น โดย ณ
วันที่ 31 ธันวาคม 2549
บริษัทมีสัญญาซื้อเงินตราต่างประเทศล่วงหน้าในสกุลเงินเหรียญสหรัฐจำนวน 1.7 ล้านเหรียญสหรัฐ
ทั้งนี้
รายการดังกล่าวอยู่ภายใต้ความควบคุมและการจัดการบริหารความเสี่ยงที่เหมาะสมตามนโยบายของบริษัทซึ่ง
ณ
ปัจจุบันความเสี่ยงจากอัตราแลกเปลี่ยนของผู้นำเข้าสินค้าลดลงเนื่องจากเงินบาทมีการแข็งค่ามากขึ้นเมื่อเทียบกับค่าเงินดอลล่าร์สหรัฐอเมริกา

  12.4 ปัจจัยและอิทธิพลหลักที่อาจมีผลต่อการดำเนินงานหรือฐานะทางการเงินในอนาคต

1.  แนวโน้มธุรกิจเทคโนโลยีสารสนเทศและการสื่อสารโทรคมนาคม และการเปิดเสรีโทรคมนาคม

บริษัทเชื่อว่าอุตสาหกรรมเทคโนโลยีสารสนเทศและการสื่อสารโทรคมนาคมในประเทศยังมีแนวโน้มการเติบโตอย่างต่อเนื่อง
แม้ว่าในช่วง 1 ถึง 2 ปีที่ผ่านมา
มีการชะลอ/เลื่อนการประมูลโครงการด้านสื่อสารโทรคมนาคมออกไป
ซึ่งเป็นผลจากการปรับโครงสร้างธุรกิจของทีโอที และกสท
ประกอบกับการปรับโครงสร้างทางการเงินของ ทีทีแอนด์ที
ซึ่งเป็นผู้ให้บริการสื่อสารโทรคมนาคมรายใหญ่ของประเทศ อย่างไรก็ตาม
บริษัทคาดว่าผลกระทบจากการปรับโครงสร้างธุรกิจหรือโครงสร้างทางการเงินของ
ผู้ให้บริการสื่อสารโทรคมนาคมรายใหญ่จะลดน้อยลง ดังนั้น
โครงการที่ถูกเลื่อนหรือชะลอไว้ในปีที่ผ่านมาน่าจะเกิดขึ้นภายใน 1 ถึง 2 ปีข้างหน้า ดังนั้น
โอกาสในการเติบโตของธุรกิจจัดหา
ออกแบบและวางระบบสื่อสารโทรคมนาคมของบริษัทย่อมมีแนวโน้มที่ดี อย่างไรก็ตาม
การเปิดเสรีกิจการโทรคมนาคมตามกรอบของ WTO หรือ
การเปิดเขตการค้าเสรีจะเป็นการกระตุ้นให้มีการลงทุนด้านโครงข่ายสื่อสารโทรคมนาคมเพิ่มขึ้น

สำหรับธุรกิจโทรศัพท์สาธารณะ
นอกจากธุรกิจนี้จะได้รับผลกระทบจากการเปลี่ยนพฤติกรรมของผู้บริโภคในการใช้โทรศัพท์มือถือแบบเติมเงินที่เพิ่มมากขึ้นแล้ว
ยังมีผลกระทบจากการเปิดเสรีโทรคมนาคม ทำให้มีการแข่งขันด้านอัตราค่าบริการ
ทำให้ผู้ใช้โทรศัพท์สาธารณะใช้จ่ายผ่านโทรศัพท์สาธารณะลดลง
อย่างไรก็ดีการใช้โทรศัพท์สาธารณะยังเป็นทางเลือกที่มีราคาค่าบริการที่ถูกและผู้ใช้บริการสามารถควบคุมค่าใช้จ่ายได้ง่าย
โดยส่วนมากผู้ใช้บริการเป็นกลุ่มที่มีรายได้น้อยถึงปานกลาง เช่น พนักงานโรงงาน
ข้าราชการชั้นผู้น้อย นักเรียน และนักศึกษา เป็นต้น
ทั้งนี้กลุ่มผู้ใช้โทรศัพท์มือถือระบบเติมเงินจะมีข้อจำกัดในเรื่องของจำนวนวันใช้งานและอัตราค่าโทรศัพท์ในนาทีแรก
เมื่อเงินที่เติมในระบบโทรศัพท์เคลื่อนที่หมด ก็นิยมที่จะใช้โทรศัพท์เคลื่อนที่สำหรับการรับสายเข้า
และใช้โทรศัพท์สาธารณะสำหรับการโทรออก โดยเฉพาะการสนทนาช่วงระยะเวลาสั้นๆ

อย่างไรก็ตาม บริษัทได้มีการติดตามการกำหนดระเบียบ กฎเกณฑ์ ต่างๆของ
คณะกรรมการกิจการโทรคมนาคมแห่งชาติ (กทช.) หรือหน่วยงานอื่นๆที่เกี่ยวข้องอย่างต่อเนื่อง
และได้มีการพัฒนาระบบสนับสนุนการจัดการและบุคลากร
เพื่อความพร้อมในการรองรับการแข่งขันอย่างเสรีและเป็นธรรม

2.  การจ่ายเงินปันผลของสยามเทลเทค

ที่ประชุมคณะกรรมการบริษัทของสยามเทลเทค เมื่อวันที่ 22 สิงหาคม 2548
มีมติอนุมัติการจ่ายเงินปันผลระหว่างกาลให้แก่ผู้ถือหุ้นเดิมของบริษัท ซึ่งได้แก่ จัสมิน
อินเตอร์เนชั่นแนลและผู้ถือหุ้นรายย่อยอีก 6 ราย หุ้นละ 344 บาท เป็นจำนวนเงินทั้งสิ้น 189.20
ล้านบาท โดยกำหนดให้มีการจ่ายเงินปันผลภายในระยะเวลา 8
เดือนนับตั้งแต่วันที่ที่ประชุมคณะกรรมการมีมติดังกล่าว อย่างไรก็ตาม
ในงบการเงินรวมประหนึ่งทำใหม่ของบริษัท สิ้นสุดวันที่ 31 ธันวาคม 2548
ได้ใช้สมมติฐานว่ามีการซื้อหุ้นจากจัสมิน อินเตอร์เนชั่นแนล เมื่อวันที่ 1 มกราคม 2547
และได้จ่ายเงินปันผลระหว่างกาลดังกล่าวให้แก่บริษัทในงวดบัญชีปี 2548 ดังนั้น
งบการเงินรวมประหนึ่งทำใหม่จึงมิได้สะท้อนข้อเท็จจริงที่ว่า
สยามเทลเทคจะต้องจ่ายเงินปันผลให้แก่ จัสมิน อินเตอร์เนชั่นแนลและผู้ถือหุ้นรายย่อย
ซึ่งหากมีการจ่ายเงินปันผลดังกล่าวจะส่งผลให้บริษัทมีสินทรัพย์รวม และส่วนของผู้ถือหุ้นลดลง ร้อยละ
7.81 และร้อยละ 15.19 ตามลำดับ

3.  สภาพคล่องการเงินภายหลังการเสนอขายหุ้นแก่ประชาชน

บริษัทสามารถระดมทุนจากประชาชน จำนวน 540 ล้านบาท ( หลังหักค่าใช้จ่าย ) ในไตรมาส 3
ปี 2549 ซึ่งจะเพิ่มความสามารถในการแข่งขันของบริษัท
ทั้งในด้านการลดต้นทุนทางการเงินของธุรกิจงานวางระบบโครงการและธุรกิจโทรศัพท์สาธารณะ
และในด้านการเพิ่มความสามารถในการบริหารและจัดการทางการเงินให้มีประสิทธิภาพเพิ่มมากขึ้น
อีกทั้งยังช่วยให้บริษัทสามารถขยายธุรกิจธุรกิจด้านการออกแบบและวางระบบสื่อสารโทรคมนาคมและเทคโนโลยีสารสนเทศแบบครบวงจร
(System Integrator) เพื่อรองรับการลงทุนที่เพิ่มขึ้นจากการเปิดเสรีโทรคมนาคมต่อไป

4.  ผลกระทบจากการเสนอขายหุ้นต่อประชาชน กรรมการและ/หรือพนักงานของบริษัท

เมื่อวันที่ 6 – 8 กันยายน 2549 บริษัทได้เสนอขายหุ้นต่อประชาชน จำนวน 175,000,000 หุ้น
ทำให้บริษัทมีจำนวนหุ้นสามัญที่เรียกชำระแล้วเป็นจำนวน 700,000,000 หุ้น
ซึ่งจะส่งผลกระทบต่อความสามารถในการทำกำไรต่อหุ้นและผลตอบแทนต่อผู้ถือหุ้นของบริษัทลดลงร้อยละ
25 เทียบกับอัตราส่วนก่อนการเสนอขายหุ้นต่อประชาชน ซึ่งถ้าคำนวณจากกำไรสุทธิของปี 2548
จากงบการเงินรวมประหนึ่งทำใหม่ กำไรต่อหุ้น (คำนวนจาก Fully Diluted ที่ 525 ล้านหุ้น)
จะลดลงจาก 0.55 บาทต่อหุ้นเป็น 0.42 บาทต่อหุ้น (คำนวนจาก Fully Diluted ที่ 700
ล้านหุ้น) และอัตราผลตอบแทนต่อผู้ถือหุ้นจะลดลงจากร้อยละ 26.01 เป็นร้อยละ 20.82
อย่างไรก็ตาม การเพิ่มทุนจะทำให้อัตราส่วนหนี้สินต่อส่วนของผู้ถือหุ้นลดลงจาก 0.95 เท่า เป็น
0.65 เท่า และหากคำนวณจากกำไรสุทธิของ 6 เดือนแรกของปี 2549 (ปรับเป็นกำไรต่อปี)
(annualized) กำไรต่อหุ้น จะลดลงจาก 0.58 บาทต่อหุ้นเป็น 0.44 บาทต่อหุ้น (คำนวนจาก
Fully Diluted ที่ 700 ล้านหุ้น) ราคามูลค่าตามบัญชีต่อหุ้นเปลี่ยนแปลงจาก 2.38 บาท เป็น
2.59 บาท อัตราผลตอบแทนต่อส่วนของผู้ถือหุ้นลดลงจากร้อยละ 25.91 เป็นร้อยละ 20.98
และอัตราหนี้สินต่อทุนลดลงจาก 1.03 เท่าเป็น 0.71 เท่า ซึ่ง ณ 31 ธันวาคม 2549
บริษัทมีกำไรต่อหุ้น 0.54 บาทต่อหุ้น และ 0.45 บาทต่อหุ้น (คำนวณนจาก Fully Diluted ที่
701 ล้านหุ้น) มีราคามูลค่าตามบัญชีต่อหุ้น 2.61 บาท อัตราผลตอบแทนต่อส่วนของผู้ถือหุ้นร้อยละ
21.15 และ อัตราหนี้สินต่อทุน 1.23 เท่า

นอกจากนี้ เมื่อวันที่ 3 พฤศจิกายน 2549 บริษัทจัดเสนอขายหุ้นสามัญจำนวน 1,000,000 หุ้น
และใบสำคัญแสดงสิทธิทั้งจำนวนคือ 21,250,000 หน่วย (ซึ่งมีอัตราการใช้สิทธิ 1 หน่วยต่อ 1
หุ้น) ให้แก่กรรมการและพนักงาน ทั้งนี้
การเสนอขายหลักทรัพย์ให้แก่กรรมการและ/หรือพนักงานของบริษัท
จะส่งผลกระทบต่อความสามารถในการทำกำไรต่อหุ้นและผลตอบแทนต่อผู้ถือหุ้นของบริษัทลดลงร้อยละ
5 เทียบกับอัตราส่วนก่อนการเสนอขายหุ้นต่อประชาชน หรือคิดเป็นร้อยละ 3.75
ของจำนวนหุ้นทั้งหมดภายหลังการเสนอขายหุ้นต่อประชาชน โดยจะมีผลกระทบต่อราคาของหุ้น
(Price Dilution)
จากการใช้สิทธิซื้อหุ้นตามโครงการและการใช้สิทธิซื้อหุ้นตามใบสำคัญแสดงสิทธิรวม 26.25 ล้านหุ้น
ในราคาเสนอขายหุ้นสามัญที่ 1 บาทต่อหุ้นและราคาใช้สิทธิระหว่าง 1 ถึง 2 บาทต่อหุ้น
เท่ากับร้อยละ 2.48 และร้อยละ 1.41 ตามลำดับ
โดยคำนวณเปรียบเทียบกับราคาเสนอขายหุ้นต่อประชาชนที่เป็นราคาถัวเฉลี่ย 10 วันทำการก่อนวันที่
31 ธันวาคม 2549 ที่ราคา 2.82 บาทต่อหุ้น

  12.5 ค่าตอบแทนของผู้สอบบัญชี

ในรอบปีบัญชี 2548 สิ้นสุด 31 ธันวาคม 2548
บริษัทกำหนดค่าตอบแทนสำหรับการสอบบัญชีเป็นจำนวนเงินไม่เกิน 580,000 บาท ทั้งนี้
บริษัทมีค่าใช้จ่ายสำหรับค่าสอบทานบัญชี ในปี 2548 เท่ากับจำนวน 580,000 บาท นอกจากนี้
บริษัทจ่ายค่าที่ปรึกษาอื่น ๆ ให้แก่ผู้สอบบัญชีเป็นจำนวนเงิน 313,600 บาท ส่วนในรอบปีบัญชี 2549
สิ้นสุด 31 ธันวาคม 2549 บริษัทมีค่าใช้จ่ายสำหรับค่าสอบทานบัญชีจำนวน 700,000 บาท

นอกเหนือจากค่าตอบแทนดังกล่าว ในปี 2548
ริษัทมีค่าใช้จ่ายสำหรับการจัดทำรายงานงบดุลรวมและงบกำไรขาดทุนรวมประหนึ่งทำใหม่
ที่ต้องชำระให้กับสำนักงานสอบบัญชี จำนวน 600,000 บาท